Alkatea auzoetan: San Miguel\nUdala: Zure zerbitzura > Herritarren partehartzea > Alkatea auzoetan: San Miguel # Hasiera # Itzuli\n“Alkatea auzoetan” herritarrek parte hartzeko programa: San Miguel\nHIRI MANTENIMENDUA / LOREZAINTZA\nEskaera Konpromisoak Egoera Oharra\nUdaleko zerbitzu teknikoek adierazi dute espaloietako harlauzak hidraulikoak direla eta egokiak direla bide publikoan erabiltzeko, euri-uraren garbiketa ekintzaren mendean ez dauden tokiak aldiro garbitu beharko dira makina garbitzaileaz baliatuz, Txingudi Zerbitzuak enpresaren aldetik. Bestalde, ez da egokitzat jotzen une hauetan harlauzen testura aldatzea.\nEspaloiak konpondu Donostia kalean, ikastetxe parean eta kale horren perpendikularrak. Zahartuta daude, desnibelatuta, gastatuta, lindirgaz,…\nUdaleko zerbitzu teknikoek jakinarazi dute margotu direla San Migeleko eserlekuak. Oinezkoen ardatzak hobetzeko proposamenetan sartu da espaloiak konpontzea.\nIritzia da behin betiko konponbidea emateko San Migel – Anakako plangintzak arazo honetarako ezartzen duen proposamenaren emaitzari itxaron behar zaiola.\nFarolak oso zikinak daude, Edo ez dute nahiko argi ematen. Bestalde, farolak pizteko eta itzaltzeko sistema berrikusi beharra dago; ez dago argi naturalari egokituta. Adibide gisa, esan dute Luis de Uranzuko goialdean beranduago pizten direla. Diote oso maiz huts egiten dutela.\nAbisua helarazi zaie udal-teknikariei, aztertu eta dagokiona egin dezaten. Bolardoak jartzea erabaki dute. Obretako Udal Brigadak egin ditu obrak. 2017/05/16an amaitu dira lanak.\nHondarribia kalea urbanizatzeko proiektuaren barruan aztertu dute. Jakinarazi dute Zubiaurre kaleak baduela ikuspena oinezkoen pasabideetan; abiadura neurtuko da zati horretan, eta emaitzen arabera aztertuko da murriztaileak jartzea komeni den ala ez. Udal-teknikariek jakinarazi dute kalea berrurbanizatzekotan dela. Emaitzen arabera, oro har, abiadura ez da gehiegizkoa.\nBeilatokiko kurba oso estua eta itxia da, eta ikuspen eskasekoa. Arrisku egoerak sortzen dira, autoak eta autobus geltokira maiz pasatzen diren autobusak gurutzatzen direnean. Gainera, beilatokiko sarrera eta irteera kurban bertan dago, eta sarbideak San Migeletik sartzea galarazten du.\nZaintza gehitzea eskatu dute, txakurren gorozkiak jasotzeari dagokionez, eta jokabide horiek zigor daitezela. Arazoa auzo osoan dago. Irtenbide gisa, iradoki dute datu base bat sortzea Irunen erroldatutako txakur guztien ADNarekin, eta gorozkien ADNa analizatu dadila arau hausleak aurkitu eta zigortzeko.\nUlertzen da gizalege-arazoa dela, animalien jabeen jokabide zuzenari dagokiona.\nNeurriz kanpokotzat jotzen da, eta bideragarritasun konplexukoa, garestia izateaz gainera, txakurren ADN datuen banku baten proposamena. Kanpainak egingo dira agente zibikoen bidez, eta ahalegina egingo da zigorrak bultzatzeko, nahiz eta hori erraza ez izan.\nHerritar agente talde bat lanean ari da, herritarrak kontzientziatzeko eta ohartarazteko abereen gorozkiek arazoak sortzen dituztela hiriko hainbat tokitan, eta auzoan ere egingo du lan hori.Bestalde, udaltzainek akta egiten dute udal ordenantzaren arauak urratzen dituzten animalia jabeei buruz.\nMugikortasun Departamentuarekin koordinatuta, mahai hankabakarrak eta bestelakoak dituzten ostatuak ikuskatzen eta bisitatzen ditu Udaltzaingoak, egiaztatzeko baduten baimena eta, baiezkoan, ziurtatzeko instalazioa egokia dela eta xedapenekin bat datorrela\n2015eko azarotik, bi bizikleta kontrol egiten dira egunean, txirrindulariak kontzientziatzeko eta egiten dituzten arau hausteak detektatzeko.\nGainera, agenteek eguneroko lanean ere hartzen dituzte kontuan horrelako arau hausteak, detektatzeko eta haien berri emateko\nEskareak Konpromisoak EGOERA OHARRA\nKale-garbiketa egungo maila altuetan mantenduko da.\nDiziplina-Obrak Unitateari helarazi zaio eskaera, salaketa ikuska dezan eta, beharrezkoa bada, konponketa lanak egiteko eska diezaien jabeei\nGestio horien ondoroz, Caser Egoitzak 2018ko azaroan terrazako euri urak husteko hobekuntza lanak egiteko baimena eskatu zuen.


Inoizko uztarik emankorrena - Tolosaldea - Tolosaldeko ataria\nInoizko uztarik emankorrena\nTolosaldeko Ataria 2022-05-13 11:03\nErrigoraren udaberriko kanpainaren eskaerek nabarmen egin dute gora; produktuak iritsi dira eskualdera eta eskariak jaso ahalko dira eskualdeko 15 banaketa puntuetan.\nErrigoraren Nafar hegoaldeko uzta eskutik eskura kanpainaren eskaerek nabarmen egin dute gora aurten Tolosaldean. Guztira, 538 etxetara iritsiko dira Errigorako produktuak. 7.660 litro olio eskatu dira (iaz baino %52 gehiago), 12.696 ontzi kontserba (iaz baino %9 gehiago) eta 2.496 pakete arroz, pasta eta lekale (iaz baino %40 gehiago).\nEuskal Herrian ere inoizko uztarik emankorrena izan dela aurtengoa azaldu dute. 10.000 etxek egin dute bat kanpainarekin eta 143.000 litro olio, 271.000 ontzi kontserba eta 41.000 pakete arroz, pasta eta lekale eskatu dira. Horrenbestez, udaberriko kanpainaren bidez, Nafarroa hegoaldeko euskalgintzak eta elikadura burujabetzan sakontzeko proiektuak bultzada garrantzitsua jaso dute aurten ere.\nBada, dagoeneko iritsi dira produktuak Tolosaldera, eta eskariak jasotzeko unea da orain. Gainera, eskurago izango dute askok eskariak jasotzea, aurten Ikaztegieta batu baita banaketa puntuetara. Beraz, guztira eskualdeko 15 herritan jaso daitezke produktuak: Abaltzisketan, Adunan, Alkizan, Amasa-Villabonan, Amezketan, Anoetan, Asteasun, Berastegin, Ibarran, Ikaztegietan, Iruran, Larraulen, Orexan, Tolosan eta Zizurkilen.


Tolosaldea Garatzen agentziaren irailerako eskaintza - Tolosaldea - Tolosaldeko ataria\nTolosaldea Garatzen agentziaren irailerako eskaintza\nTolosaldeko Ataria 2021-09-14 18:00\nIkastaroetako batzuk Emari Coworking gunean izango dira.\nTolosaldea Garatzenek eskualdeko enpresetako langileei zuzendutako hiru doako ikastaro antolatu ditu; gaitasun ekintzaileei, prezioei eta Kaban metodoari buruzkoak izango dira.\nTolosaldea Garatzenek hiru ikastaro antolatu ditu irailaren 22, 23 eta 30erako. Hiruak dira doakoak eta izena Tolosaldeagaratzen.eus eman behar da.\nEkintzailetza negozio berri bat sortzeko ekintzarekin lotzen da, baina garrantzitsua da ulertzea jarrera sortzailea eta ekintzailea positiboa dela edozein profesionalentzat. Tailerrean ingurune profesionalean agente aktibo bat izateko eduki beharreko jarrera ekintzailea lantzen ikasiko dute.\nPrezioak ezartzeko orduan, kontuan hartu beharreko hainbat faktore daude. Horietako batzuk dira bezeroa ezagutzea, kostuak aztertzea, diru-sarreren helburua finkatzea, lehiakideak ezagutzea edo produktuaren kostua zehaztea. Prezioak faktore horien analisian oinarrituta eta helburua lortzeko eman beharreko pausoen bidez nola finkatu ikasiko dute.\nTailer honetan Kanban metodoa eta izan ditzakeen aplikazioak ezagutuko dituzte. Kanban lanaren aurrerapena kontrolatzeko erabiltzen den metodoa da, etengabeko hobekuntzaren estrategiaren barruan lerrokatua. Enpresaren hainbat arlotan zereginak nola osatzen diren kudeatzea da helburua. Horretarako, lana bistaratu behar da, egiten ari den lanaren muga zehaztu, eta zeregin bat betetzeko behar den denbora neurtu.\nBestalde eta urritik aurrera, enpresei eta bertako langileei zuzendutako hizkuntzen beste bi ikastaro ere egingo dituztela esan du Tolosaldea Garatzenek: ahozko frantses eta ingeles ikastaroak. Elduaien Hizkuntza Eskolarekin elkarlanean antolatuta, 12 asteko iraupena izango dute. Frantseseko eskolak asteazkenetan izango dira, urriaren 6tik aurrera. Ingeleseko klaseak, berriz, ostegunetan izango dira, urriaren 7an hasita. Biak ala biak, 13:00etatik 15:00etara bitarte izango dira, Lehiberri Zentroan. Izen-ematea ere webgunean egin beharko da. Lehiberri Foroko kide diren enpresentzat doakoak izango dira ikastaroak; gainerakoek, 150 euro ordaindu beharko dute.


9 erabateko estreinaldi, 5 estatuko estreinaldi eta gaztelerazko estreinaldi bat Umore Azokako bigarren egunean - Umore Azoka Leioa\n› Berriak › Prentsa › 9 erabateko estreinaldi, 5 estatuko estreinaldi eta gaztelerazko estreinaldi bat Umore Azokako bigarren egunean\nPrentsa 2016 May 20, Friday No Comment Berriak, Prentsa\nXVII. Umore Azoka arrakastaz eta euskal taldeen protagonismo nabariarekin abiatu ostean, milaka herritar espero dituzte gaur eta asteburu osoan zehar antolatzaileek. Izan ere, gaur eskaintza zabaltzen baita. Guztira, 48 emanaldi izango dira, eta, tartean, 9 erabateko estreinaldi ikusi ahalko dira, 5 estatuko estreinaldi eta Vendaval konpainia frantsesaren “Soif” ikuskizunaren gaztelerazko bertsioaren estreinaldia, zeina Umore Azokaren laguntzaz egin baita. Aipatu behar da Mendibile Jauregian eskainiko diren emanaldiak lekuz aldatuko direla. Bakhus, Les Goulus eta Tio Ternonen Semeak Jose Miguel Barandiaran Behekoa Institutuko zabalgunean arituko dira, publikoarentzat are eskuragarri izanik.\nTsubasa Watanabe diabolista japoniarrak abiatuko du programa eguerdian, eta estreinaldiz beteta joango da arratsaldea. Nabarmentzekoa da, adibidez, La Industrial Teatrera talde kataluniarraren erabateko estreinaldia, Leioan eskainiko baitu estrainekoz “Naúfragos” clown pieza. Ez dira bakarrak izango. DelReves Danza Vertical taldeak ere Umore Azoka hautatu du “Uno” izeneko lan zaindua estreinatzeko. Toc de Fustak “Los amigos de Crusó” estreinatuko du. Cía La pequeña victoria Cen konpainiak “Gigante” ekarriko du Leioara. Esencia producciones Lagarto “Mucho ruido y pocas nueces Sound Party” emanaldia eskainiko du aurrenekoz publiko aurrean. La Banda del Otro taldeak ere lehenengoz aurkeztuko du “Yee-haw” lana, eta euskal konpainiek ere izango dute beren lekua estreinaldi zerrendan. Plataforma Tirante taldeak satiraz betetako eta errefuxiatuen draman inspiratutako “Tras la frontera” aurkeztuko du, Ana Capilla & Julia Fäber bikoteak “Basati” dantza pieza, eta Trapu Zaharra konpainia ezaguna “A cal y canto” lanarekin izango da Leioan. Erabateko estreinaldiak izango dira guztiak.\nKataluniako eszenak eta Andaluziako zirkuak ere presentzia garrantzitsua izango dute gaurko programan, hurrenez hurren, 4 eta 3 talderen ordezkaritza izango baitute Leioan. Baina Frantziako kale arteek ere garrantzi berezia izango dute gaur, estatuko estreinaldi sorta bat eskainiko baitute hango taldeek. Toi D’abbord konpainiak, esaterako, “Tu viens” pieza eskainiko du lehenengoz estatuan, Jazz Combo Box taldeak “Scratcho Band”, Cie 100 Racines-ek “Au pie du Mur”, eta Vendaval konpainiako artistek aipatutako “Soif” lanaren gaztelerazko estreinaldia ekarriko dute Leioara. Circle of Two britaniarrek “Bambolina & Dodo” piezaren estatuko estreinaldia aurkeztuko dute, eta Cuadros de Circo espainiar-kolonbiarrek “Concrete desert: ojos que no ven” emango dute aurrenekoz estatuan. Eta hau guztia, soilik estreinaldiak eskainiko dituzten taldeak kontuan hartuz, egitaraua gauerdira arte luzatuko baita, eta, orotara, 48 emanaldi izango baitira.\nFesta parkera zabalduko da\nPinosolo parkea ere batuko zaio gaur Umore Azokako eskaintza zabalari. 17:00etan egingo da irekiera ekitaldia eta une horretatik aurrera azokaren parte izatera pasatuko da gunea. Jatekoa, tailerrak eta emanaldiak ere izango dira parkean. Ana Capilla & Julia Fäber bikotearen “Basati” lana eskainiko dute bertan, esaterako, eta baita William Shakespeareren pieza ezaguna oinarri hartuta Esencia Producciones Lagarto taldeak kalerako egokitutako “Mucho ruido y pocas nueces Sound Party” pieza ere. Jaialdi berezi baten parte bilakatuko ditu konpainiak bisitari guztiak. Dantzarako gogoz gelditzen direnentzako gune aproposa ere izango da parkea, gauez Ska eta reagge kontzertuak eta Dj-ak izango baitra 03:00etara arte.\nUmore Azoka 2015 sariak\nSari eguna ere izango da ostiralekoa. Iazko UMORE AZOKA SARIEN banaketa Mendibile jauregian, eta gaur jakinaraziko da nork jasoko duen aurtengo Ohorezko Saria. Sekretuan mantenduko da izen hori ekitaldira arte, baina ezagunak dira 2015eko sarituak jada. Markeliñe konpainiak jasoko du 2015eko Euskadiko ikuskizunik onenaren saria “Andante” lanagatik, Les mobilettes frantziarrek batuko dute 2015eko emanaldirik onenaren saria “Café Frappé!” ikuskizunagatik, eta Paula Quintanak jasoko du 2015eko artista berririk onenarena.


Astelehena, 2022(e)ko Apirilaren 25a 07:51\nItziar Okariz artistaren performance bat, Nestor Basterretxearen obrak museoko plazan ikusgai, eta irakurketa partekatuak, horra Artium Museoak, Euskal Herriko Arte Garaikidearen Museoak, 2002ko apirilaren 26an ateak zabaldu zituenetik 20 urte betetzen diren egunerako prestatu dituen jardueretako batzuk.\nHorrez gain, museoaren adiskide talde batek bideo bat grabatuko du: 20 urte, 20 arrazoi baino gehiago. Bere 20. urteurrena ospatzeko, Artium Museoak bere bilduman jarri du arreta: datozen hilabeteetan hainbat ekintza egingo dira, eta urtarrilean erakusketa berri bat irekiko da, bertako funtsak ikusgai jarrita. Apirilean eta maiatzean, museoko sarrera doakoa izango da publiko guztientzat.\n2022ko apirilaren 26rako (asteartea) prestatutako ekitaldiak 14:00etan hasiko dira, Irakurketa partekatuak saioarekin. Museoak Liburuaren Nazioarteko Egunaren ospakizunarekin lotuko du horrela bere 20. urteurrenaren ospakizuna. Arte eta kultura garaikideko testuen irakurraldi publiko horretan, artearen eta kulturaren arloko profesionalek hartuko dute parte, baita irakurketaren esperientzia partekatu nahi duten guztiek ere. Oraingo honetan, Pentsatzeko leku bat. Arte-eskola eta –praktika esperimentalak Euskal Herrian (1957-1979) erakusketaren hariaz argitaratu dugun Pentsatzeko leku bat argitalpenaren hainbat testu irakurriko dira, baina parte-hartzaileek, hala nahiago izanez gero, nahi duten testua ekarri eta irakurri ahalko dute, baldin eta artearen eta kulturaren munduari buruzkoa bada.\nLiburuaren Nazioarteko Egunarekin lotuta, museoko liburutegiak liburuak uzteko kanpaina bat (Bookcrossing) koordinatu du. 2022an, estatu osoko 50 museok eta arte-zentrok hartuko dute parte kanpaina horretan, besteak beste honako hauek: Bilboko Arte Ederren Museoa, Tabakalera, Chillida-Leku, Valentziako IVAM, Vigoko MARCO, Las Palmaseko CAAM, eta Madrilgo MNCARS.\nBehin irakurketa saioa amaituta, Itziar Okariz artistak 2. kapitulua, V. W. izeneko performancea eskainiko du, 18:30ean. Ikuskizun horretan, artistak behin eta berriz irakurriko du Virginia Wolfen Gela bat norberarena lanaren pasarte bat (paisaia baten deskribapena da), errepikapen bakoitzean hitz bat kenduta. Beraz, errepikatu ahala, testua urrituz joango da, erabat desagertu arte. Errepikapen bakoitzean, narrazioaren elementu ezberdin bat azpimarratuko da, publikoa testuaren elementu esanguratsu guztiez ─are unitate esanahidun txikienez ere─ jabetu dadin.\nAmaitzeko, 19:00etan, Nestor Basterretxearen lau obra bisitatuko dira, museoaren kanpoaldean. Formatu handiko lau eskultura dira, altzairuzkoak eta polikromatuak, itxuragatik hilarri tradizionalak gogorarazten dutenak. Piezak Artium Museoaren barruko plazako bi puntutan kokatuko dira, eta eskultorearen familia bertan izango dela aurreikusita dago.


URTE BERRIAREN HASIERAN, ANTZERKIA, ONGINTZAZKO KONTZERTUA ETA ERREGEEN DESFILEA\n2018 Urt 01\nJarduera erakargarri mordoa dugu urte berria hasteko: Go!azen 3.0 musikalaren bisita Hondarribian, kale antzerkia Irunen, errege opil erraldoi bat, ongintzazko kontzertu bat eta, jakina, Erregeen desfileak. Hona xehetasun guztiak.\nIrun, Hondarribia, ekintzak, erregeak, taupadak\nIrun, Eguberria, ekintzak, Olentzero, merkatua, tailerra, breakdance\n2017 Urr 29\nEdizio berri honetan, aurrekoetan bezala, Elkarrizketariak (A1-A2 mailak) egitasmoa izango dugu euskara praktikatu nahi duten hiritarrentzat. Izena emateko epea urriaren 23tik 31ra www.irun.org/euskara atarian. Elkarrizketariak, euskara ikasten hasi direnei, bere lehen urratsetan, hasiera-hasieratik, bidelagun gisa, euskara praktikatzeko aukerak emateko Euskara Arloak sortutako ekimena da.\nIrun, Euskara, Elkarrizketariak, ekintzak, aisia, euskara


Nafarroako tokiko saltokiek Toptopa.shop webgunea sortu dute - Basaburua - Amezti.eus\nNafarroako tokiko saltokiek Toptopa.shop webgunea sortu dute\nAmezti.eus 2020-12-14 12:05\nNafarroako tokiko 46 saltokik Toptopa.shop webgunea sortu dute, bertako produktuak online saldu eta bezeroek etxetik bertatik erosi eta disfrutatu ahal izateko.\nDenok bat federazioa osatzen duten Nafarroako tokiko saltokiek, Cederna Garalur federazioarekin lankidetzan eta Landa Garapeneko eta Ingurumeneko Departamentuaren laguntzaz, on-line salmentarako plataforma bat diseinatu eta garatu dute: Toptopa.\nJoan den asteazkenean Iruñean aurkeztu zuten Toptopa webgunearen bidez, saltoki txiki eta hurbilei, bertako produktuak saltzen dituztenei, ostatuei zein zerbitzuei online salmenta katean sartzeko aukera eman nahi izan diete, haien produktuak eta zerbitzuak eskura jarriz eta ezagutaraziz.\nPlataforman guztira 46 establezimendutako produktuak bildu dituzte: Sakanako 11, Berako 9, Doneztebeko 8, Lesakako 7, Baztango 7, Leitzako 2 eta Arrotxapeako bertze bi. Denok Bat elkarteak kudeatuko du.\nGizartea Anue Atetz Imotz Lantz Odieta Ultzama


Kuartzita - Wikipedia, entziklopedia askea.\nKuartzita gehienek beren osaeraren %90a baino gehiago kuartzoz osatua daukate, batzuk %99a ere izan dezakete. Tenperatura eta presio altuan birkristalizaturiko arrokak dira, foliaziorik aurkezten ez dutenak. Normalean zuri edo gris argiak dira baina oxido ferriko trazak badituzte gorrixkak izan daitezke. Noizbehinka hori, berde edo urdinak ere aurkitu daitezke, izan ditzaketen mineral gehigarrien arabera.\nHigadura kimikoarekiko oso erresistentea da eta tontor zorrotzeko mendilerroak eratzen ditu, honen adibide garbia dira Ipar Amerikan dauden Appalacheak. Meteorizazio motel honekin sortarazten dituen lurzoruak finak izaten dira eta ondorioz landaretza urria izaten dute mendilerro hauek.\nKuartzoa lortzeko iturri naturala da. Erdi Aroan sukarriaren ordezko erabili ohgi zen baina kalitate eskasagoko materiala da.\nKuartzitazko mendiak Eskozian.\nKuartzitazko harkaitza Dolomitetan.\nKuartzitazko egiptiar eskulturak.


Idazleak - Itxaro Borda - Hemeroteka - Ez dugu generorik, ez dugu aberririk\nItxaro Borda > Hemeroteka\n2010-01-10 Ez dugu generorik, ez dugu aberririk | Gema Lasarte\nItxaro Bordaren nobela batzuk irakurtzerakoan nekeza egiten zait fikzioa eta autobiografia izan daitekeenaren arteko muga bereiztea. Philippe Lejeunek paktu autobiografikoaz hitz egiterakoan, egilea, narratzailea eta pertsonaia bat direla esaten zuen. KÃ¤te Hanburgerren esanetan, aldiz, lehen pertsonan kontatutako narrazio guztiak fikziotik kanpo geratzen dira. Dekonstruziotik edan zuten Jacques Derridak eta Roland Barthesek berriz, autobiografiak fikzioak direla berretsi zuten, izan ere, egileek memoria lagun identitatea eraikitzeari ekiten omen. Gauzak horrela, Itxaro Bordak paratu zigun nobela beltzari dedikaturiko trilogian (Bakean Ã¼tzi arte, 1994; Bizi nizano munduan, 1996; Amorezko pena baÃ±o, 1996) eta 2007an berriro ere protagonista berarekin argitaratu zuen Jalgi hadi plazaran, Amaia Ezpeldoi detektibe emeak hitza hartzen zuen bakoitzean, Borda zetorkidan gogora. Irakurri berri dudan azken nobela honetan ere gauza bera gertatu zait. â€œNik bestelako ikurra asma nezake, geografiari eratxekiagoa. Berdea iparraldeko zuhaitzentzat, urdina Bizkaiko itsasoarentzat eta urrea Bardeetako itsasoarentzatâ€� (71. orrialdean). Lurralde horiek maite zituen Amaia Ezpeldoik eta ezagunak genituen dagonekoz Bordaren nobelagintzan. Sigmak, azken nobelako protagonistak, dituen ezaugarriak ere lehendik ezagunak ditugulakoan nago. â€œLantokian, askara ura milikalapatzera joan nahi zuen astoaren pare nintzen: inadaptatua, gaitzetsia, mandotuaâ€� (93. or.).\nEleberri honek diskurtso feministan badu berritik, ordea, protagonista feminismoaz ez ezik lesbianismoaz, transgenderismoaz eta transbestitzeaz mintzo baitzaigu. Queer teoriaren defendatzaile gisa agertzen zaigu Sigma: â€œEiki, ez dugu eredurik, ez dugu generorik, ez dugu aberririk, aberastasun finko eta gerorik ez dugu, ez gara unibertsalakâ€� (126. or.).\nBestalde, Borda, Joseba Gabilondok ondo esan bezala, ni migratzailea da, batetik bestera etengabean bidaian dabilen ni migratzailea, eta oraingoan ere Afrikatik Londresera eta Mexikotik Kaliforniara espazioak urratzen ikusiko dugu. Hala eta guztiz, binarismoaren apurketa, genero aniztasuna edota trantsituan dabiltzan generoen inguruko ekarpenak dira eleberri honetan benetan berritzaile, Judtih Butler eta Monique Witig lagun dituela. Eleberrian behin baino gehiagotan aipatzen dira euren izenak eta ez hori bakarrik, euren liburuak ere zehazten dira: Wittingen Les guerrillÃ¨res eta Butlerren Precarious Life, hain zuen ere. Eta hortxe suertatzen zait niri zalantza, diskurtsoen eraikuntzan behin eta berriro Borda baitakusat Sigma eta bere lagunak ikusi beharrean.\ndokumentua jaitsi | 426.9 Kb.


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | "Bagoaz" A1 eta A2 jardueren gida didaktikoa\nArgitaratua: ostirala, 30 iraila 2016, 9:34\nJatorrizko asmoa izan zen euskaltegietako irakasleen esku jartzea hasierako mailetan erabili ahal izateko moduko hizkuntza-corpusa: ahozkoa, hain zuzen. Horretaz gain, eguneroko hizkera arrunta izan da helburu: eguneroko bizitzan ikasleei egokituko zaizkien gai eta egoera arruntak biltzea. Bideo- eta audio-pasarteak sortu eta ekoizteko ardura Zinea Sortzen enpresak hartu zuen bere gain; horietan oinarritutako proposamen didaktikoak, ordea, HABEren Didaktika Zerbitzuko teknikariek egin dituzte.\nGuztira, 100 sekuentzia didaktiko dira: A1eko 25 audio-pasarte eta 25 bideo-pasarte; A2 mailan beste horrenbeste. Sekuentzia didaktikoak ikasgelako aurrez aurreko eredurako, prestatuta daudenez, pdf artxiboetan argitaratu dira, paperean inprimatzeko moduan. Sekuentzia didaktiko bakoitzaren osagaiak hauek izan dira:\n1. Audio- edo bideo-artxiboa (mp3-mp4)\n2. Ikaslearen orriak (pdf)\n3. Irakaslearen gida (pdf)\n4. Pantailan egiteko ariketa osagarriak.\nIKASBIL atarian argitaratu eta eskaini direnez, erabiltzaileak eskura ditu digitalizazioak eskaintzen dituen bilaketak , bere helburuetara egokitzen den BAGOAZ jarduera aurkitzeko. Izan ere, BAGOAZ bildumako jarduera bakoitzari sortzaileak etiketa-multzoa egokitu baitio: gaia, funtzio komunikatiboak, baliabide linguistikoak eta abar. Horien bidez erraz aurki litzake irakasleak bere behar didaktikoetara egokitutako jarduerak. Horretaz gain, IRAKASBIL atarian ere argitaratu dira BAGOAZ bildumako sekuentzia bakoitzaren fitxa didaktikoak. Bertan biltzen dira jarduera bakoitzaren ezaugarri nagusiak eta baita hauek eskuratzeko estekak ere.\nDokumentu hau BAGOAZ bildumaren gida berria da, eta HEOC dokumentuan zehazten diren gai, funtzio eta adierazpide linguistikoen zerrenda du oinarri; hau da, HEOCen zerrendako item horiei lotua dator BAGOAZ bildumako atal bakoitza.\nBeraz, dokumentu honetan hiru indize daude:\n1. Gaien indizea\n2. Funtzioen indizea\n3. Adierazpide linguistikoen indizea.\nIndize horietako item bakoitzaren ondoren, item hori BAGOAZeko zein jardueratan lantzen den azaltzen da. Dokumentua hipertestu moduan dago eraikita: indize bakoitzetik BAGOAZeko jardueraren fitxa-didaktikora eramateko, eta horretatik IKASBIL atariko fitxara.\nEspero zitekeen bezala, BAGOAZ jarduera bakoitza birritan ager liteke indizeetan, izan ere, jarduera hauek aberatsak dira eta hainbat azpijardueraz daude osatuta.\nDokumentua hiru formatutan dago,\nDOCX eta ODT: editatu ahal izateko.\nBagoaz!, A1 eta A2 mailetarako ikasmaterialak IKASBIL atarian\nBAGOAZ! A1 eta A2 mailetan ahozkoaren ulermena eta mintzamena lantzeko ikasmateriala da, eta oinarrian propio sortu den ikus-entzunezko edukia du. Egitasmo hau, beraz, osagarriak diren bi esparrutan garatu da: mailako hizkuntza ikus-entzunezko euskarrian ekoitzi eta argitaratzea, batetik, eta, bestetik, ikus-entzunezko eduki hori oinarri hartuta entzumena edo ahozkoaren ulermena lantzeko ikasmateriala diseinatu, sortu eta argitaratzea. Lerro hauen bidez, ikasmaterial hauen helburu eta ekoizpen-irizpide nagusiak zein diren zehaztuko dugu, bai inputarenak, bai ustiapen didaktikoarenak.


SD Eibar eta PuntuEUS bat eginik, euskara sustatzeko - Domeinuak .eus\nSD Eibarrek domeinu berria izango du gaurtik aurrera, www.sdeibar.eus, euskararen erabilerarekin eta transmisioarekin duen konpromisoa indartzeko asmoz.\nGaur goizean, SD Eibar taldearen webgune ofizialaren domeinu berria aurkeztu dute prentsaurreko batean. Hemendik aurrera, erakunde armaginaren webguneak luzapen berria izango du (.eus), eta erabiltzaileek zuzenean jo ahal izango dute klubaren euskarazko eduki guztietara. Aurkezpena Mikel Larrañagak egin du, SD Eibarreko presidenteordeak, ondoan zituela Patxi Baztarrika, Eusko Jaurlaritzako Hizkuntza Politikako sailburuordea, eta Josu Waliño, Puntu Eus Fundazioko zuzendaria.\nGaur egun ere bada SD Eibarren webgunea euskaraz kontsultatzeko aukera, eskainitako hizkuntzen artean euskara hautatuz (hiru hizkuntza ditu aukeran webguneak: euskara, gaztelania eta ingelesa), baina, domeinu berriari esker, zuzenean jo ahal izango da euskarazko bertsiora. Ekimen horrekin bat eginik, sare sozialetan euskara hutsean dauden profil berriak aktibatzeko asmoa du klubak, Euskal Autonomia Erkidegoko hizkuntza ofizialarekiko duen konpromisoa berresteko.\nSD Eibar Eman Hegoak Euskarari programan parte hartzen ari da, Eusko Jaurlaritzarekin batera, eta ikusgai jartzen ari da euskararen erabileraren aldeko konpromisoa irudikatzen duen txantxangorri jatorra. Gainera, SD Eibar Fundazioak, Eusko Jaurlaritzarekin batera, euskararen erabileraren gaineko prestakuntza eman die Gabonetako eta udako campusetako bere begiraleei, gaztetxoei hasiera-hasieratik emateko kirolaren arloan euskaraz moldatzeko aukera.\nSD Eibar Fundazioak gaur bertan aktibatuko du #PuntuEUS kanpaina bere sare sozialetan, bideo baten eta argazki batzuen bidez. Horietan guztietan, euskararen aldeko jarrera aktiboan ageri dira Asier Riesgo lehen taldeko atezaina, Ainhoa Alonso emakumeen lehen taldeko kapitaina, eta Fran Garagarza kirol-zuzendaria.


Jornadas Bakearen bidean, aisialdia giltza! - Consejo de la Juventud Jornadas Bakearen bidean, aisialdia giltza! - Consejo de la Juventud\nJornadas Bakearen bidean, aisialdia giltza!\nJornadas Bakearen bidean, aisialdia giltza! Jardunaldi hezitzaileak antolatu ditu Urtxintxa Eskolak bere 25.urteurrenean, ekainaren 8 eta 9rako. Ostiral eta larunbatez BilboRock Aretoa eta Bilboko Areatza Urtxintxaren eguneroko lanaren lekuko bilakatuko dira. Batetik, trebakuntzaren arloa aurkeztuko dute bake heziketaren eta aisialdiaren munduan murgilduz. Eta bestetik, dinamizazioak eta zuzeneko esku hartzeak izango dira kalean, familia, haur, gazte zein gurasoentzat.\n10:30 Saharako proiektua (Joxe Mari Agirretxe «Porrotx»)\n12:00 MARKO TEORIKOA: «Bakearena bidean eta gatazka egoeretan aisialdia giltza» mahaingurua\nAisialdiaren garrantzia (Urtxintxa Eskola, Aiora Azagirre eta Izaskun Guarrotxena)\nMemoria (Euskal Memoria, Nuria Alzugarai)\nBakea (Lokarri, Maialen Lizarralde)\nElkarbizitza (Gernika Gogoratuz, Maria Oianguren)\nKurdistan (Kazetaria, Urtzi Urrutikoetxea)\nEuskal Herria (Gernikako Bakearen Museoko Zuzendaria, Iratxe Momoitio)\nPalestina (Biladi, Sara Hawari eta Andrea Lubbadeh)\nHaití (Hezitzailea, Gaizka Tobar)\nBosnia (Trenkalós Elkartea, Jordi Rodri)\nIpar Irlanda (Bideo konferentzia)


Ingurumen Sailak neurri zuzentzaileak eta kontrolak ezarri dizkie Ordiziako eta Zaldibiako bi enpresari, nikel-emisioak antzeman ondoren - Eusko Jaurlaritza - Euskadi.eus\nIngurumen Sailburuordetzak neurri zuzentzaileak eta kontrolak ezarri dizkie Ordizian eta Zaldibian kokatzen diren bi enpresari, enpresa horietan nikel-partikulen emisioa antzeman ondoren. Europa mailan emisio horien erreferentziarik ia ez dagoenez gero, isurketa horiek identifikatu dira Ingurumen Saileko Airearen Kalitatea Kontrolatzeko Sareak egindako neurketa-kanpaina zorrotz baten ondoren. Goierriko eta Tolosaldeko herrietan egin den neurketa-kanpaina hori bi urte baino gehiago luzatu da.\nEusko Jaurlaritzako Osasun Publikoko zerbitzuek, 2016an, eman zioten hasiera kanpainari, INMA proiektuaren (Haurtzaroa eta Ingurumena) nazio-mailako ikerketa baten barruan, Ordiziako giro-airean nikel-maila handiak detektatu ondoren —hiri-inguruneetan ohikoak direnak baino maila handiagoak—. Izatez, INMA proiektuak, haurdunaldian eta bizitzaren hasieran, airean, uretan eta dietan agertzen diren ingurumen-kutsatzailerik garrantzitsuenen papera aztertzen du, baita ingurumen-kutsatzaile horiek haurren hazkuntzan eta garapenean duten eragina ere. Metal hori normalean oso maila apaletan agertzen da atmosferan.\nInguruabar hori Ingurumen Sailburuordetzari jakinarazi zitzaionean, 2016 eta 2017 artean berehala jarri zen abian emisio hori eragin zuten iturriak identifikatzeko azterketa. Airearen kalitatea hobetzeari buruzko 102/2011 Errege Dekretuak nikel kutsatzailearentzat 20 nanogramoko (ng) xede-balioa ezartzen du giro-aireko metro kubikoko (m³), betiere PM10 zatikiaren barruan (2,5 eta 10 mikra arteko diametroa duten partikula esekiak); balio hori urte natural bateko batez bestekoari dagokio. Araudiak ezartzen duenez, xede-balio hori gainditzen den eremuetan, administrazio eskudunak horretan laguntzen duten iturriak identifikatu beharko ditu, eta mailak murrizteko eta xede-balioak betetzeko beharrezkoak diren neurri guztiak aplikatu beharko ditu, neurriz kanpoko kosturik sor ez dezaten.\nAldi horretan, honako jardun hauek, besteak beste, egin ziren:\nInguruneko enpresa ugariri informazioa eskatu zitzaien.\nHiru industria-instalaziori dagozkien 8 emisio-fokutan egin ziren neurketak, tximinietan bertan.\nKutsatzaileen sakabanaketaren modelizazioak egin ziren.\nAirearen Kalitatea Kontrolatzeko Sareak neurketa-kanpaina jarri zuen abian bi partikula-kaptadorerekin, eta, gero, metalen analisia egin zen Osasun Publikoko Laborategietan.\nJardun horietan identifikatu zuten Ordiziako inguruneko enpresa batek eskatzen zitzaion araudi atmosferiko guztia betetzen zuen arren, nikela isurtzen ari zela giro-airera.\nHori dela eta, 2017. urtearen amaieran, ordura arte Euskadin eta Europako beste esparru batzuetan ezaguna ez zen gorabehera horren berri eman zitzaion enpresa horri. Enpresak nikelaren bi emisio-iturri nagusietan neurri zuzentzaileak eta arazketa-neurriak barnean hartzen zituen ekintza-plana aurkeztu zuen. 2018ko martxoa eta maiatza bitartean egikaritu zuen ekintza-plan hori, eta hurrengo hilabeteetan, inguruko nikel-mailek bilakaera ona izan zuten, baina datuen zaintzari eutsi zitzaion.\nHartara, 2018. urtearen amaieran, nikel-mailak berriz ere handiak zirela hauteman zuten, eta 2019. urtearen hasieran joera horrek jarraitzen zuela ohartu ziren. Ondorioz, enpresari jakinarazi zitzaion hartutako neurriak ez zirela nahikoak, eta bigarren ekintza-plan bat aurkezteko eskatu zitzaion. 2019ko abuztutik azarora bitartean, arazketa-sistema espezifikoak instalatu ziren beste 5 foku osagarritan; izan ere, lehen bi fokuek baino nikel-isurketa txikiagoa ematen zutenez gero, ez zen horien gainean jardun.\nHorrez gain, eta nikela isur dezaketen beste iturri batzuk identifikatzeko asmoz, bigarren identifikazio-azterketa bat egin zen, eta bilaketa-eremua hurbileko udalerrietara zabaldu zuten; zehazki, Zaldibia, Lazkao, Arama, Itsasondo, Legorreta eta Ikaztegieta udalerrietara. Eremu horretako enpresen multzoari buruzko dokumentu- eta landa-azterketa egin zen. Azterketa horretan 32 enpresari eskatu zitzaien haien jarduerari buruzko informazioa eta enpresa horietako zenbait ikuskatu zen. Gainera, Zaldibian kokatzen den enpresa baten barruko partikulen lagina hartu zen.\nAldi berean, PM2,5 partikuletan (2,5 mikra baino gutxiagoko diametroa duten partikuletan) dauden metalak ezaugarritzeko immisio-neurrien kanpaina bat abiarazi zen ingurune horretan, eta, 2019ko irailaren amaieran, kaptadoreak instalatu ziren Itsasondon, Lazkaon, Ordizian (suhiltzaileen estazio zaharrean), Zaldibian (Gaintzako bidegurutzean) eta Beasainen, arazoa geografikoki mugatzeko.\nBigarren emisio-iturria Zaldibian\nEmaitzek erakutsi zuten Lazkaoko, Ordiziako (suhiltzaileak) eta Itsasondoko nikel-mailak Ordizia-Urdanetako mailak baino askoz ere txikiagoak zirela. Haatik, Zaldibian, Gaintzako bidegurutzean, kokatutako unitate mugikorrak nikel-maila handiak erregistratu zituen. Horregatik, eta emisioen jatorria hobeto zehazteko asmoz, joan den abenduan beste unitate mugikor bat jarri zuten Zaldibiako herrigunean, eta laginak egunean behin hartzetik hamabi orduan behin hartzera pasa zen.\nHorrela, Zaldibiako enpresa batean identifikatu zuten itxuraz nikela isurtzen zuen beste industria-iturri bat. Enpresa horrek partikulak isurtzeko dagozkion muga-balioak betetzen ditu, eta joan den urtarrilean haren fokuetan neurketak egin ziren, tximinian bertan. Nikel-partikulak isurtzen ari zirela berrestean, enpresa horri ekintza-plan bat eskatu zitzaion, eta otsailean bertan aurkeztu beharko du ekintza-plan hori. Eskakizun formal hori bat dator enpresak berak ekoizpena doitzeko hartu dituen neurriekin, eta neurri horiek lagungarriak izan dira atzemandako kutsadura-mailak murrizteko.\nNabarmendu behar da ingurumen-araudiak ez duela metalak isurtzeko tximiniako muga-baliorik barnean hartzen industria mota horretarako, eta identifikatutako bi enpresa horiek betetzen dituztela erregulatzen diren kutsatzaile guztien emisioen tximiniako muga-balioak. Era berean, bi enpresek, arazoaren berri izan bezain laster, jarera proaktiboa izan dute eta soluzioak bilatu dituzte.\nBien bitartean, aktibo jarraitzen dute Ordizia-Urdanetako, Zaldibia-Gaintzako eta Zaldibia-herriko neurketek, eta eremu horien gaineko zaintza berezia mantentzen ari dira, Ingurumen eta Osasun Publikoko teknikarien jarraipen-talde espezifiko baten bidez.\nAirearen kalitatea neurtzeko kanpainetan zenbait ekipamendu erabili da. Batzuetan, aire-bolumen jakin bat xurgatzen duten partikulen kaptadoreak erabili dira, bolumen handikoak (Digitel) zein bolumen txikikoak (Derenda). Neurtu nahi diren partikulak kuartzozko mikrozuntzez egindako iragazki batean biltzen dira, eta iragazki hori 24 orduan behin aldatzen da. Iragazki horiek aldian behin biltzen dira, eta Zamudioko Osasun Publikoko Laborategira eramaten dira. Han aztertzen dira, PM2,5 partikulen metal-edukia zehazteko eta, zehazki, nikel-edukia zehazteko. Batzuetan, partikula-kaptadore horiek zuzenean kokatu dira laginketa-puntuan bertan, eta beste batzuetan, Euskadiko Airearen Kalitatea Kontrolatzeko Sarearen unitate mugikor bat eraman da kokalekura. Unitate horrek, kaptadore horretaz gain, beste tresneria batzuk ere baditu, hala nola meteorologikoak edo material partikulatua etengabe neurtzekoak.\nAzterketa egiteko, partikula finen frakzioa (PM2,5) hartu da, baina xede-balioak partikula handietan (PM10) aurkitutako metalari dagozkionez gero, 2019ko maiatza eta uztaila bitartean, PM10 partikulen kaptadore bat gehitu zen Ordizia-Urdanetan, PM2,5 partikulen kaptadorearen ondoan, bi partikula-mota horietan lortzen ari diren nikel-mailak alderatzeko.


Autoetan PGL sistema instalatzea - Leioa Autogas\nAUTOETAN PGL SISTEMA INSTALATZEA\nNola egiten da PGL sistemaren instalakuntza auto batean?\nPGLeko zentralita elektronikoak diagnosia dauka. Hari lotuta dago analisia burutzen duen ordenagailu eramangarria eta, honi esker, PGL gasen bidezko motorraren funtzioamenduari buruzko parametro guztiak ikusi daitezke.\nKommutagailua erabili beharreko erregaia aldarazteko asmoz instalakuntzan txertatutako gailu elektrikoa da.\nGasolinatik PGLera edo PGLetik gasolinara moldatzeko balio du.\nHorretarako, kommutagailua aginte taulan finkatu behar da, autoaren gidaria dagoen lekutik ondo ikusteko eta erraz erabiltzeko moduan.\nGasolinaren bidez abiatu eta gero, PGLa erabiltzen hasi nahi bada, kommutagailuaren PGLerako ipini behar da. Une horretan PGLaren elektrobalbula konektatuko da eta hasierako sistemaren erregaia ez da sartuko.\nGainera, autoa PGL aukerarekin lehenetsita utzi dezakegu (autoa gasolinaz arrankatzen bada ere).\nDatuen arduraduna: Leioa Berri Auto S.L.\nDatuen helburua: Gure produktu eta zerbitzuei buruzko komunikazioak bidaltzea eta enpresa harremanak. Datuen biltegia: SITEGROUND (UE)-n ostatutako datu-basea. Eskubideak: Zure informazioa mugatu, berreskuratu edota ezabatu dezakezu edozein unetan.\nEdo, aukeran, deitu zuzenean:


Eärendur - Wikipedia, entziklopedia askea.\nEärendur, Tolkienen legendarium ospetsuan eta Eraztunen Jauna eleberriaren eranskinetan, Arnorreko hamargarren eta azken erregea da. Elendurren semea da, eta Annuminasen jaio zen Eguzkiaren Hirugarren Aroko 640. urtean. Bere izena, quenyazkoa da, eta "itsasoaren zerbitzari" bezala itzul daiteke.\nBere aitaren oinordeko bihurtu zen hau 777. urtean hil ondoren, 84 urteko erregealdia eta 221eko bizitzaren ondoren, Eguzkiaren Hirugarren Aroko 861. urtean hil zen. Bere semeek, euren arteko desadostasunak medio, erresuma, beste hiru erresuma txikiagotan banatu zuten: Arthedain, bere seme nagusia zen Amlaithentzat izan zena, Rhudaur eta Kardolan, bi hauek beste anaientzat. Dunedainen leinua, soilik lehenengoan mantendu zen.\nElendur Arnorreko erregea\nEguzkiaren Hirugarren Aroko 777-861 Ondorengoa\nOrriaren azken aldaketa: 28 ekaina 2020, 20:19.


Jokin Aspuru: "Ederra da argazkiaren arteak halako jendetza biltzea" - Arrosa\nBegihandi taldeak bultzatuta, irudien zirkulaziorako ezohiko formatu, euskarri eta espazioen erabilpenaren aldeko apustua egiten duen argazki jaialdia da Getxophoto. Hiru urtero aukeratzen den komisario batekin elkarlanean egindako jaialdi tematikoa da; argazkigintza ezagutza, komunikazio eta gozamen estetikorako tresnatzat duen jaialdia. Aurtengoa urriaren 1ean eta 2an egingo da, eta prestatu dutenaz hitz egin du Bilbo Hiria irratiko koordinatzaile Ane Zabalak Jokin Aspuru zuzendariarekin.\nPosted in ZebrabideaTagged #ane zabala #argazkigintza #bilbo hiria #elkarrizketa #getxophoto #jaialdi #jokin aspuru #portada #zuzendari


Gipuzkoako BADMINTONA Federazioak irabazi asmorik ez duen entitatea da. Nortasun juridikoa eta jarduteko ahalmena du, eta kirolari, kirol elkarte, teknikari eta epaileak biltzen ditu bere baitan, Gipuzkoako Lurralde Historikoan BADMINTONA ren modalitate desberdinak praktikatzeko eta sustatzeko.\nGipuzkoako BADMINTONA Federazioak lege-arau hauek ditu gidari: 1998ko ekainaren 11ko 14/1998 Legea, Euskadiko kirolarena; 2006ko urtarrilaren 31ko 16/2006 Dekretua, Euskadiko kirol federazioena; Legea garatzen duten gainerako xedapenak; estatutu hauek; berariaz prestatutako araudiak; eta bere organoek baliotasunez hartutako erabakiak.\nHelbide honetan du egoitza Gipuzkoako BADMINTONA Federazioak: ANOETA PASEALEKUA 5, DONOSTIA, 20014, GIPUZKOA.\nGipuzkoako BADMINTONA Federazioak Gipuzkoako Lurralde Historikoko BADMINTONA jarduera eta lehiaketa ofizialak eta, kasuan kasu, modalitate horretan antolatzen edo zehazten diren diziplinak sustatu, bultzatu, baimendu, antolatu eta zuzentzen ditu, Euskadiko BADMINTONA Federazioari dagozkion eskumenen nahiz Gipuzkoatik kanpo gauzatu ditzakeen jardueren kaltetan izan gabe.\nGipuzkoako BADMINTONA Federazioa Euskadiko BADMINTON Federazioko kide da.\nGipuzkoako BADMINTONA Federazioak bere modalitateari dagokion Gipuzkoako kirol federatua ordezkatzen du Euskal Autonomia Erkidegoan.\nBere helburuak lortzeko, eginkizun hauek beteko ditu Federazioak:\nKirol jarduera federatua antolatzea bere lurralde eremuan.\nBADMINTONA kirol-modalitateko lehiaketa ofizialak eta jarduerak antolatzea Gipuzkoako lurralde historikoan.\nParte hartzeko eta lehiatzeko bere arauak ezartzea, nahiz eta behar denean lurralde eremu zabalagoko federazioek emandako arauak ere bete beharko dituen.\nBADMINTONA modalitateko ordezkaria izatea EAE mailan.\nFederazioaren BADMINTONA baimenak tramitatzea, gero Euskadiko BADMINTONA Federazioak baimen horiek eman ditzan, azken horrek ezarritako betebeharrei eta prozedurari jarraiki.\nBere jarduera aurrera eramaterakoan sortzen diren kirol gatazken berri jakitea eta haiek ebaztea, organo judizialen eta arbitralen eskumenaren kaltetan izan gabe.\nBere arauak betearaztea eta diziplinako ahalmena haien arabera erabiltzea.\nEuskadiko BADMINTONA Federazioarekin batera lan egitea debekatuta dauden botika gaiak eta multzoak eta kirolean arauz kanpokoak diren metodoak erabil ez daitezen aurre neurriak hartzen, erabilera horiek ikuskatzen eta zigortzen, berariaz ezarriko den araudiaren arabera.\nBADMINTONA kirol-modalitateko teknikariak eta epaileak prestatzen laguntzea, helburu horrekin xedatutakoa araudiaren arabera.\nBere diru baliabideak zertarako erabili eta nola banatu erabakitzea; bere jarduera aurrera eramateko beste erakunde batzuek eskualdatzen dizkioten baliabideak kudeatzea, eta bere baliabide guztiak zuzen erabiltzen direla zaintzea.\nKide dituen klub eta taldeei agian emango dizkien diru-laguntzak izendatzea eta kontrolatzea.\nEAEko administrazioekin batera elkarlanean aritzea kirola bultzatzeko bere helburuak betetzerakoan, eta bereziki, 14/1998 Legeak federazioei zuzenean ematen dizkien lankidetza eta aholkularitza eginkizunetan.\nKirolari buruzko bere estatutuak eta araudiak prestatzea.\nDagokion lurralde-eremuan eta bere kirol-modalitatean emakumeen eta gizonen arteko berdintasuna sustatzea eta, ahal den neurrian, bermatzea.\nEta, oro har, bere kirol-modalitatean aritzea bultzatzeko eta hobetzeko egokia den guztia xedatzea.\nGipuzkoako BADMINTONA Federazioak Euskadiko BADMINTON Federazioarekin eta, hala dagokionean, Euskadiko Federazioan integratutako beste federazioekin koordinatuta beteko ditu bere eginkizunak.\nGipuzkoako BADMINTONA Federazioa Gipuzkoako Foru Aldundiarekin lankidetzan jardungo da eta lankidetza-hitzarmenak sinatu ahal izango dira bien artean, helburuak, kirol programak, aurrekontuak eta eskuordetutako funtzio publikoekin zerikusi zuzena duten gainerako alderdiak zehazteko xedez. Hitzarmen horien izaera juridiko-administratiboa izango da. Era berean, Gipuzkoako BADMINTONA Federazioak kontratu-programak sinatu ahal izango ditu Gipuzkoako Foru Aldundiarekin; horietan, gutxienez, programak finantzatzeko aurreikuspenak, lortu beharreko helburu zehatzak edo kuantifikagarriak eta helburu horiek ebaluatzeko eta ikuskatzeko mekanismoak adierazi beharko dira.\nGipuzkoako BADMINTONA Federazioaren barruan ez da utziko inori bereizkeriarik egiten arrazagatik, sexuagatik, erlijioagatik, iritzi eta sinesmenengatik, edota beste edozein egoera pertsonal nahiz sozialengatik.\n1.- Federazio lizentzia agiri pertsonala eta besterenezina da, bere titularrari, pertsona fisikoa edo juridikoa izan, Gipuzkoako BADMINTONA Federazioko kide izaera ematen dio, eta lehiaketa ofizialetan parte hartzeko gaitzen du; betiere, lehiaketa bakoitzean diren arauei jarraituz.\n2.- Federazio lizentzia bakarra izango da EAE osoan, eta, horren bidez, titularra kirol modalitate bateko bai Gipuzkoako BADMINTONA Federazioari bai Euskadiko Federazioari atxikita egongo da.\n3.- Pertsona fisikoak eta juridikoak kirol federazioetako kide egiteko bidea dagokien lizentzia ematea izango da.\n4.- Gipuzkoako BADMINTONA Federazioak eta Euskadiko Federazioak, adostasunez, aisialdiko edo zerbitzuetako txartel bakarra sortu ahal izango dute, ofiziala izango ez dena eta borondatezko harpidetza izango duena. Txartel horrek ez du titularra dagokion federazioko kide egingo, eta ofizialak ez diren kirol jarduera batzuetan parte hartzea edo zerbitzu jakin batzuk jasotzea baino ez du ahalbidetuko.\n1.- Gipuzkoako BADMINTONA Federazioa da bere kirol modalitateko federazio-lizentziak izapidetzeko eskumena duen erakunde bakarra.\n2.- Gipuzkoako BADMINTONA Federazioak borondatezko kuota gehigarria jaso ahal izango du federatuengandik, federazio horren zerbitzuak eta jarduerak finantzatzeko.\n3.- Gipuzkoako BADMINTONA Federazioak kitatuko du, Euskal Federazioari emanez, lizentzia bakoitzaren zenbateko garbia, Batzar Orokorrak onesten dituen terminoetan, eta 2006ko urtarrilaren 31ko 16/2006 Dekretuko 24.5 artikuluan xedatutakoaren arabera.\nEuskadiko Federazioko Batzar Nagusiak onartuko ditu lizentzien formatua eta edukia, eta lizentziotan, halabeharrez, Euskal Autonomia Erkidegoko bi hizkuntza ofizialak erabili beharko dira. Gipuzkoako BADMINTONA Federazioak federazio-lizentzien eskakizunen eta ondorioen berri emango die federatu nahi duten horiei, eta federatu egiteko beharrezkoak diren agiriak eta datuak jasoko ditu.\nFederazio lizentziek urtebeteko iraupena izango dute, urte naturalarekin bat etorriz, Euskadiko BADMINTONA Federazioak bestelakoa xedatzen duenean salbu.\nGOBERNU, ADMINISTRAZIO ETA ORDEZKARITZAKO ORGANOAK\nGobernu, administrazio eta ordezkaritzako organo hauek egongo dira Gipuzkoako BADMINTONA Federazioan:\nGobernu organo bat, Batzar Nagusia izenekoa.\nAdministrazio organo kolegiatu bat, Zuzendaritza Batzordea izenekoa.\nBatzar Nagusia Federazioko gobernu organo gorena da, eta bere gain izango ditu eginkizun hauek, gutxienez:\nLehendakaria eta Zuzendaritza Batzordea aukeratzea.\nFederazioaren kontuak eta aurrekontuak onartzea.\nEstatutuak eta estatutuen aldaketak onestea.\nLehiaketa egutegi ofiziala onartzea.\nFederazioaren jardun plana onartzea.\nFederazioaren araudiak eta horien aldaketak onartzea.\nOndasun higiezinak erabiltzea, saltzea eta kargatzea, maileguak hitzartzea, banketxe edo aurrezki kutxetako abalak eskatzea, eta zorraren edo ondarearen zati alikuotaren tituluak jaulkitzea, estatutu hauetan ezarritakoaren arabera.\nFederazioa desegitea erabakitzea.\nDuten garrantzia dela-eta Batzar Nagusiaren onespena behar duten erabaki horiek guztiak hartzea.\n1. Gipuzkoako BADMINTONA Federazioko Batzar Nagusia lau urtez behin hautatuko da bozketa libre, zuzeneko, berdin eta isilpekoaren bidez.\n2. Hauteskundeak beti izango dira udako/neguko joko olinpikoak ospatzen diren urteekin bat eginda.\n3. Salbuespenez, eta Gipuzkoako Foru Aldundiaren berariazko administrazio-baimena eskuratu ondoren, hauteskunde-prozesua atzeratu edo aurreratu egin ahal izango da, aurreikusitako datatan ezinezkoa gertatzen denean.\n1.Batzar Nagusia kluben estamentuen ordezkariek, kirol elkarteek, kirolariek, teknikariek eta epaileek osatuko dute, ondorengo proportzio honetan:\nKlub eta kirol taldeen estamentuak batzarkide guztien % 60 eko ordezkaritza edukiko du.\nKirolarien estamentuak batzarkide guztien % 20 eko ordezkaritza edukiko du.\nTeknikarien estamenduak, federatuen artean duten proportzioaren arabera, batzarkide guztien %10 eko ordezkaritza edukiko du.\nEpaileen estamenduak, federatuen artean duten proportzioaren arabera, batzarkide guztien %10 eko ordezkaritza edukiko du.\n2.- Batzar Nagusiko kideen kopuru zehatza hauteskunde ororen aurretik zehaztuko du Hauteskunde Batzordeak, hauteskundeetarako dagoen errolda kontuan hartuta eta, dagokionean, Hauteskunde Araudiak ezarritako irizpideen arabera.\n3.- Batzar Nagusiko kideak gehienez ere 10 izango dira.\n1.Klub eta taldeen estamentuak Batzar Nagusian edukiko dituen ordezkariak klub eta taldeen ordezkariek hautatuko dituzte beren kideen artetik, baina baldintza hauek beteta: batetik, EAEko Kirol Erakundeen Erroldan izen emanda egotea eta Gipuzkoako BADMINTONA Federazioko kide izatea; bestetik, hauteskunde garaian nahiz aurreko denboraldian gutxienez 10 lizentzia izatea izapidetuta; eta, azkenik, hauteskunde garaian nahiz aurreko denboraldian kirol jarduera nabarmena eduki izana. Kirol jarduera nabarmena zer den zehazteko irizpideak arauz ezarriko dira. Nolanahi ere, Batzar Nagusian lehen aipatu eskakizunak betetzen dituen kirol talde edo elkarte bakoitzeko gutxienez ordezkari bat egotea bermatuko da.\n2.-Kirol talde edo elkarte bakoitzak igorri beharreko botoa haztatu egingo da, dituen pertsona eta/edo talde federatuen kopuruaren arabera. Elkarte bakoitzak igorri beharreko boto kopuruaren eskala, izan dezakeen arauzko garapenaren kaltetan izan gabe, ondorengo hau izango da:\n- Klubaren 20 fitxa bakoitzeko boto bat\n- Lau talde bakotzeko boto bat\n1.Kirolarien estamentuak Batzar Nagusian edukiko dituen ordezkariak kirolariek hautatuko dituzte hemezortzi urtetik gorako kirolarien artetik, horiek hauteskundeak egiten diren urtean nahiz aurrekoan lizentzia indarrean izan dutenean. Ordezkaritza hori hamasei urtetik gora izanik lehen aipatu baldintzak betetzen dituzten kirolariek hautatuko dute.\n2.Teknikari eta epaileen estamentuek Batzar Nagusian edukiko dituzten ordezkariak hauteskundeak egiten diren urtean nahiz aurreko urtean lizentzia –lizentzia edozein mailatakoa izanik ere– indarrean izan dutenek hautatuko dituzte beren artetik.\n3. Hautespen aldian dauden bitartean hutsuneren bat gertatuko balitz Batzar Nagusiko kideen artean, Batzar Nagusiko azken hauteskundeetan estamentu bakoitzeko ordezkoen zerrendan buru egiten zuten pertsonek edo erakundeek beteko lukete hura, Hauteskunde Araudian helburu horrekin ezarriko den jardunbidearen arabera.\n1. Batzar Nagusiak ohiko eta aparteko batzarraldiak egingo ditu.\n2. Urtean gutxienez ohiko batzarraldi bat egingo da, urteko lehenengo sei hilabeteen barruan, kontuen egoera eta aurrekontua onartzeko. Egutegi ofiziala denboraldia hasi aurretik onartuko da.\n3. Bere eskumenekoak diren gainerako gaiak, hurrengo paragrafoan aurreikusitakoak izan ezik, ohiko batzarraldian jorratuko dira baita ere.\n4. Batzar Nagusia aparteko batzarraldian bilduko da ondorengo gai hauetarako:\nEstatutuak onartzea edo aldatzea.\nAraudiak onartzea edo aldatzea.\n1. Ohiko nahiz aparteko Batzar Nagusirako deia egitea Federazioko lehendakariari dagokio ofizioz, Zuzendaritza Batzordeak edo Batzar Nagusiko kideen %5ak hala eskatuta. Hori egiterik ez balego, edota lehendakariak batzarrerako deia egiteko betebeharra beteko ez balu, Zuzendaritza Batzordeak, gehiengo soilez hartutako erabakiaren bidez, edo Batzarreko kideen %5eko ordezkaritza duen talde batek egin ahal izango lukete deia.\n2. Lehendakariak gehienez 15 egun naturaleko epean egin beharko du batzarrerako deia, dagokion eskaera egiten denetik kontatzen hasita. Lehendakariak deialdia lehen aipatu epean egingo ez balu, batzarra Zuzendaritza Batzordeak edo, hala dagokionean, eskaera egin duen batzarreko taldeak deitu ahal izango dute.\nBatzar Nagusirako deiaren berri, ohikoa nahiz apartekoa izan, eta gai zerrendaren berri ere, idatziz emango zaie Batzarreko kideei, 15 egun aurretik gutxienez. Idatzizko jakinarazpena baliozkoa izango da faxez, posta elektronikoz edo kasu orotan erregistratzea edo gordetzea ahalbidetzen duen antzeko beste bitarteko baten bidez egiten denean.\n1. Batzarreko kideek ahalmena dute interesgarritzat jotzen dituzten gaiak gai zerrendan sar ditzan lehendakariari eskatzeko, baldintza hauek betez gero: eskaera Batzarreko kideen gutxienez %5ek proposatuta izango da, sartu beharreko gaia Federazioaren interes orokorrekoa baldin bada; edota estamentu bateko kideen %5ek proposatuta, sartu beharreko gaiak lehentasunezko interesa baldin badu estamentu horrentzat.Nolanahi ere, Batzar Nagusiko gai zerrendan sartzeko eskaera bost egun natural lehenago egin beharko da gutxienez.\n2. Gai zerrendan sartzeko eskaerari ezezkoa emanez gero, horren berri eman beharko zaio eskatzaileari, eta ezezkoa emateko arrazoiak azaldu beharko zaizkio.\n1. Batzar Nagusiak baliozko eraketa izango du lehen deialdian, baldin eta kideen erdiak eta bat gehiago agertzen badira. Bigarren deialdian, ordea, berdin dio zenbat kide agertzen diren.\n2. Zuzendaritza Batzordeko kide izanik Batzar Nagusiko kide ez direnak batzarrera agertu ahal izango dira, hitza bai baina botorik gabe. Kide horiek ez dira kontatuko quoruma zenbatzerakoan.\nBotoak eskuordetzerik ez da onartuko Batzar Nagusiaren barruan.\nFederazioko lehendakariak beregan dauka Federazioaren legezko ordezkaritza. Berak betearazten ditu Batzar Nagusiak nahiz Zuzendaritza Batzordeak hartutako erabakiak; eta mahaiburu eta zuzendari da bi organo horien bileretan.\n1. Batzar Nagusian hautatua izan den pertsona izango da Federazioko lehendakari.\n2. Lehendakariak ondorengo arrazoi hauetakoren batengatik utziko du bere kargua:\nAdministratiboki edo judizialki aitortutako ezintasun edo gaitasungabetzea.\n3. Lehendakariak bere kargua utziko balu, lehendakariordeak ordeztuko luke hura. Horrelakoetan Zuzendaritza Batzordeak jarraituko du jardunean, eta Hauteskunde Batzordea deituko du gehienez ere hilabeteko epean. Epe hori iragan eta deialdirik egongo ez balitz, gutxienez Batzar Nagusiko kideen %5 ordezten duen edozein taldek deitu ahal izango du Hauteskunde Batzordea.\nLehendakaria berrautatua izan daiteke, baina agintaldien denbora-muga iru agintaldi jarraituena izango da. iru agintaldi jarraituak agortu ondoren ezingo da berriro lehendakari hautatu, gutxienez bi urteko aldi bat igaro arte.\nORGANO GUZTIEI BURUZKO XEDAPENAK\nEstatutu hauetako 13. artikuluan ikusitako organoetako kide guztiek jardunean jarraituko dute beren ondorengoak karguez jabetu arte.\n1.- Gipuzkoako BADMINTONA Federazioko organo kolegiatuen erabakiak bertaratutako kideen gehiengo soilaz hartuko dira, lege edo estatutuetako xedapenek gehiengo kualifikatuak aurreikusten dituztenetan izan ezik.\n2.- Kide guztiek berariaz onesten dutenean, Gipuzkoako BADMINTONA Federazioko organo kolegiatuek posta elektroniko, fax, bideokonferentzia edo antzeko bitartekoen bidez hartu ahal izango dituzten erabakiak. Horrelakoetan, dagokion akta faxen, posta elektronikoen eta dagozkien euskarrien zurigarriekin batera idatziko da.\nGipuzkoako BADMINTONA Federazioko Batzar Nagusiko kide edo Zuzendaritza Batzordeko kide izateko betebeharrak honako hauek dira:\nAuzotartasun administratiboa izatea Federazioaren jardun eremuaren barruan. Salbuespen gisa betebehar hori betetzen ez dutenak Zuzendaritza Batzordeko kide izan daitezke, Batzar Nagusiak horren aldeko erabakia hartu ondoren.\nKarguak edo funtzioak betetzeko gaitasungabetzea ekartzen duen diziplina-zehapen irmorik ez izatea.\nEpailearen epai irmoaren bidez kargu publikoan aritzeko ezgaitasunera zigortu ez izana.\nEpailearen erabaki irmoaren bidez ezgaitzat jo ez izana.\n1. Federazioko organoek hartutako erabaki guztiak aktan idatziko ditu idazkariak, eta hor datu hauek ipini behar ditu gutxienez: parte hartu dutenen izen-abizenak, bilera non eta noiz egin den, eztabaidagai nagusiak, bozketa nola egin den eta zer emaitza izan duen, eta zer erabaki duten.\n2. Hartutako erabakiaren aurkako botoa eman dutenak, horretarako arrazoia azalduta, betiere, salbuetsita egongo dira organo kolegiatuek hartutako erabakien ondorioz etor litekeen erantzukizunetik.\nGipuzkoako BADMINTONA Federazioko Zuzendaritza Batzordeak egoki irizten dituen adina batzorde eta antzeko organo sortu ahal izango ditu; bai Federazioaren kirol-jardueraren garapenari erantzuten diotenak eta baita Federazioa osatzen duten kolektibo edo taldeen funtzionamenduari erantzuten diotenak.\n1.- Gipuzkoako BADMINTONA Federazioak dopajearen aurka aplikagarri den araudiak ezartzen dituen organoak izan beharko ditu.\n2.- Gipuzkoako BADMINTONA Federazioak batzorde tekniko bat izango du. Batzorde tekniko hori izango da Federazioaren kirol-zuzendaritza eta zuzendaritza teknikoa beregain hartuko dituena.\nGipuzkoako BADMINTONA Federazioko zuzendariek ondorengo eskubide hauek izango dituzte:\nEusko Jaurlaritzak eta Gipuzkoako Foru Aldundiak federazioetako zuzendarien etengabeko prestakuntza sustatzea, bai eta doako aholkularitza teknikoa ere, euren funtzioak behar bezala bete ditzaten.\nFederazioaren bitartez, euren funtzioak gauzatzeak eragiten dizkieten gastuen dirua itzultzea, aurretik Federazioan beretan zehazturiko mugen barruan.\nFederazioaren bitartez, borondatezko jardueratik ondoriozta daitezkeen istripu arriskuetarako eta erantzukizun zibilerako asegurua izatea.\nJarduera baldintza egokietan egitea duintasunaren, segurtasunaren eta higienearen aldetik, zereginaren izaera eta ezaugarriak aintzat hartuta, betiere.\nZuzendariak direla egiaztatzen duen egiaztagiria izatea.\nKirolaren esparruan egindako gizarte ekarpenarengatik erakundeen errespetua eta esker ona jasotzea.\nFederazioko zuzendaritza organoetan parte hartzeko informazio eta dokumentazio guztia eskura izatea.\nEgozten zaizkion funtzioak behar bezala betetzeko behar diren baliabide materialak era iraunkorrean jasotzea.\nFederazio honen estatutuetako edo arautegietako arauetan jasota dauden bestelako eskubideak.\nGipuzkoako BADMINTONA Federazioko zuzendariek honako betebehar hauek dituzte:\nEuren betebeharrak gauzatzean jasotzen eta ezagutzen duten informazioaren gaineko konfidentzialtasuna gordetzea, hala badagokionean. Konfidentzialtasuna gordetzeko betebeharrak iraun egingo du kargua uzten dutenean ere.\nFuntzioak betetzean behar bezalako arduraz jokatzea, hots, uneoro Federazioaren estatutuetako helburuen arabera jokatzea.\nDagozkien kirol federazioek eskuratzen dizkieten baliabide materialak errespetatzea eta zaintzea.\nFederazioari dagokionez euren gain hartutako ardurak betetzea.\nFuntzioak behar bezala bete daitezen antolatzen diren prestakuntza jardueretan parte hartzea.\nUrtarrilaren 31ko 16/2006 Dekretuan debekatuta dauden bestelako ordain ekonomikoei uko egitea.\nFuntzioak betetzen jarraitzea, harik eta ondorengoek kargua hartzen duten arte, ezinbestean utzi behar izatekotan salbu.\nOrgano eskumendunek onartzen dituzten erabakiak eta ebazpenak ontzat hartzea.\nKargua uzten duten zuzendarien ordezkoei behar den dokumentazio eta informazio guztia eskuratzea.\nEuren interes pertsonalekin zerikusia duten gaiei buruzko deliberamenduetan ez parte hartzea. Interes pertsonala egongo da, baldin eta gaiak zuzendariaren ezkontideari edota antzeko afektibitate harremana duten pertsonei, bai eta haren ondorengoei edo aurrekoei ere, eragiten badie, edota zuzendaritzako kargua nahiz neurri bateko partaidetza duen sozietateari eragiten dio.\nKide den organoen bileretara joatea, eta parte hartze aktiboa izatea deliberamenduetan, haren irizpideak erabaki egokiak hartzen lagun dezan.\nEskuratzen zaion egiaztagiria behar bezala erabiltzea.\nHala badagokio, Federazioak onartzen duen kode etikoa betetzea.\nFederazioaren estatutuetako edo arautegietako arauetan jasota dauden bestelako betebeharrak.\n1.– Kirol Federazioko lehendakari kargua bateraezina izango da beste kirol federazio bateko lehendakari karguarekin, beste kirol modalitate bateko federazioa izan arren.\n2.– Kirol Federazioko lehendakari kargua bateraezina da Federazioaren baitako klub edo kirol elkarte bateko lehendakari karguarekin. Lehendakaritzaren titular den pertsonak, hain zuzen, klub edo kirol elkarte bateko ordezkari gisa batzarrean egoteagatik aukeratzen badute, edo ordezkari gisa joan bada, Lehendakaritza ez badu ere, uko egingo dio klub edo kirol elkarteko lehendakari edo ordezkari karguari.\n3.– Kirol Federazioko lehendakaritza bateraezina izango da Foru Administrazioaren edota Euskal Autonomia Erkidegoko administrazio orokorraren baitan federazioei zuzenean lotuta dauden kargu publikoekin.\n4.– Kirol Federazioko zuzendaritza kargua bateraezina da erakunde bereko kontseilari edo aholkulari profesional izatearekin. Halaber, Kirol Federazioko zuzendaritza kargua bateraezina da kirol erakunde berean zerbitzu profesionalak eskaintzearekin lan harremanaren, harreman zibilaren edo merkataritza harremanaren bidez.\nGipuzkoako BADMINTONA Federazioko zuzendariek debekatuta dituzte honako hauek:\nKargua utzi edo dimisioa aurkeztu eta gero kalte ordainak jasotzea.\nHirugarren pertsonengandik edo erakundeengandik komisioak edo antzeko mozkinak jasotzea, kirol erakundeak ondasunak edo zerbitzuak kontratatzearen truke.\nKirol helburuak edo helburu ekonomikoak lortzeagatik pizgarriak jasotzea.\nEnpresen bitartez edo hirugarren pertsonen edo erakundeen bitartez kontratatuak egitea Kirol Federazioarekin berarekin. Autokontratatzeko debekuak ezkontideen, antzeko afektibitate harremanaz lotutako pertsonen eta ondorengoen nahiz aurrekoen enpresei eragiten die.\nKirol Federazioaren ondarea erabiltzea edo Federazioaren barruan duen postua ondareei loturiko abantailak lortzeko erabiltzea.\nGipuzkoako BADMINTONA Federazioko estamentuetako kideek honako eskubide hauek izango dituzte, gutxienez:\nFederazioko organoetan ordezkaritza izatea eta haietako kide izatea, estatutu hauen eta aplikagarria den araudiaren arabera ezarritako eran, baldintzetan eta proportzioan.\nFederazioak antolaturiko jarduera guztietan parte hartzea, Federazioak horren gainean dituen arauen arabera.\nEskatu bezainbesteko informazioa jasotzea eta Federazioarekin zerikusia duten gaien inguruko irizpideak eta iritziak libreki adieraztea, kirola hobeto gara dadin.\nFederazioko organo eskumendunetara jotzea, Federazioko arauak bete daitezela eskatzeko.\nEgoki iruditzen zaizkien kontsultak eta erreklamazioak egitea, Federazioko arauekin bat.\nFederazio lizentzia egiaztatzen duen agiria izatea.\nGipuzkoako BADMINTONA Federazioko estamentuetako kideek honako betebehar hauek izango dituzte:\nEzarritako kuotak ordaintzea.\nFederazioko organoetan onartutako erabakiak betetzea, horretarako eskumena duen organoak baliogabetzen edo bertan behera uzten ez dituen bitartean.\nFederazioaren helburuak lortzen era aktiboan parte hartzea.\nHala dagokionean, dituzten karguei atxikitako betebeharrak leialki betetzea.\nGipuzkoako selekzioek kirol-lehiaketetan parte hartzeko edo horiek prestatzeko egiten dituzten deialdietara joatea.\nEstatutu hauen helburuetarako, klubak edo kirol elkarteak dira Euskal Herriko Kirolaren ekainaren 11ko 14/1998 Legeko III. Izenburuan aurreikusitakoari jarraiki eratutako elkarteak.\nKlubek eta taldeek, Gipuzkoako BADMINTONA Federazioak antolatutako edo baimendutako lehiaketa ofizialetan parte hartzeko, dagokien lizentzia izan behar dute.\nGipuzkoako BADMINTONA Federazioko kirolari da kirolarien estamentuari dagokion federazio-lizentzia duen pertsona fisiko oro.\n1.- Gipuzkoako BADMINTONA Federazioko teknikari dira Federazioak edo indarrean dagoen legediak eskatzen duten titulazioa izanik estamentu horretako federazio-lizentzia duten pertsonak.\n2.- Teknikoak, hala badagokie, Federazioko teknikarien elkargoan bilduko dira.\n1.- Gipuzkoako BADMINTONA Federazioko epaileak dira eskudun den erakundeak igortzen duen eta beharrezkoa den titulazioa eta dagokien federazio-lizentzia duten pertsona fisikoak.\n2.- Epaileak, hala badagokie, Federazioko epaileen elkargoan bilduko dira.\nGipuzkoako BADMINTONA Federazioko kirol diziplinako araubidea 1998ko ekainaren 11ko 14/1998 Legeko X. tituluan jasota dagoenaren arabera, 1989ko urtarrilaren 10eko 7/1987 Dekretuan ezarritakoaren arabera edo hori ordeztuko duenaren arabera arautuko da, bai eta Estatutu hauen eta Federazioko Kirol Diziplinako Araudiaren arabera ere.\n1.- Gipuzkoako BADMINTONA Federazioak bere organo egiturako kide diren pertsonen gainean eta Federazioko kide diren pertsona fisikoen eta juridikoen gainean baino ez du izango diziplina ahalmena.\n2.- Federazioak ezin izango du diziplina ahalmena erabili kirol modalitate bereko beste lurralde eremuetako federazioetako kideen kasuan, kirol jarduera Gipuzkoako Lurralde Historikoan badute ere.\nDiziplina Batzordea organo eskudun bat da, Gipuzkoako BADMINTONA Federazioaren beste organoetatik aparte kirol diziplinarako ahalmena erabiltzen duena.\n1.- Diziplina Batzordeak kide bakarra edukiko du: diziplina-epailea, eta Federazioko lehendakariak izendatuko du.\n2.- Diziplina-epailea lau urterako izango da izendatua, lehendakaritza-aldi bakoitzaren hasieran. Epaileak karguan aritzeko behar adinako ezagutza eduki behar du.\n3.- Zuzendaritza Batzordeko kideek ezingo dituzte diziplina-epailearen funtzioak bete.\nDiziplina-epaileak hartzen dituen erabakiak aurkatu egin daitezke, Euskadiko BADMINTONA Federazioaren Apelazio Batzordearen aurrean.\nGipuzkoako BADMINTONA Federazioko hauteskunde-araubidea 2006ko urtarrilaren 31ko 16/2006 Dekretuan, horren garapeneko xedapenetan nahiz estatutu hauetan eta Federazioko Batzar Nagusiak onetsi beharko duen hauteskunde arautegian xedatutakoaren araberakoa izango da.\nFederazioko Batzar Nagusia aukeratzeko, hasiera batean, honako hauek izango dira hautesleak: Federazioko estamentu guzti-guztietako lizentzien titularrak; betiere, dagokion hauteskunde arautegian zehazten diren baldintzatan.\nHautagai eta hautesle izaera Euskadiko Kirol Federazioen Dekretuan, Estatutu hauetan eta Federazio honetako Hauteskunde Arautegian ezarritakora doituko da.\nFederazioak Hauteskunde Batzordea izan behar du. Batzorde hori hauteskunde prozesua bultzatzeko eta behar bezala gauza dadin bermatzeko organoa da. Hiru kidez osatuko da, eta horietako bat lehendakaria eta beste bat idazkaria izango dira. Horiek Batzordeko kideen artean hautatuko dira, eta horien artean izendatzen ez badira, lehendakaria zaharrena eta idazkaria gazteena izango dira.\nHauteskunde Batzordearen eginkizunetan jarduteak lau urteko iraupena izango du, nahiz eta aldi hori amaitu aurretik Batzar Nagusiak ahalmena izango duen Batzordea desegin eta beste bat izendatzeko.\n1.- Hauteskunde Batzordeko kideak, eta horien ordezkoak, Batzar Nagusian hautatuko dira, hauteskunde-prozesua hasi aurreko azkeneko ohiko batzarrean, edo, inor aurkezten ez bada, hautagai izango ez diren horien arteko zozketa publikoaren bidez.\n2.- Hautagai gisa aurkeztera doazenak ezingo dira inoiz ere Hauteskunde Batzordeko kide izan; izendatutako hauteskunde batzordeko kideren bat egoera horretan balego, bere kargua utzi eta izendatutako ordezkoak hartu beharko luke beraren lekua.\nHautesleen errolda eta hauteskundeetako egutegia onartzea.\nAurkezten diren hautagaiak aldarrikatzea eta argitaratzea.\nHauteskunde Mahaia izendatzea.\nHautetsiak zein diren aldarrikatzea.\nAurkezten diren inpugnazioak, erreklamazioak eta eskaerak ebaztea, bai eta Hauteskunde Mahaiaren erabakien aurka jartzen diren errekurtsoak ere.\nHauteskundeak egiteari eta hauteskundeko emaitzei zuzenean eragiten dien edozein gai.\nHauteskunde Batzordeak, hautesleen artean zozketa eginda, Hauteskunde Mahaia izendatuko du. Mahaia hiru pertsonaz osatuko da, eta kideak beste ordezko egongo da. Horietako bat lehendakaria eta beste bat idazkaria izango dira. Horiek Mahaiko kideen artean hautatuko dira, eta horien artean izendatzen ez badira, lehendakaria zaharrena eta idazkaria gazteena izango dira.\nBozketa behar bezala egin dadin bermatzea.\nBozkatzen duten pertsonen identitatea eta hautesle izaera egiaztatzea.\nEmaten diren botoak baliozkoak diren erabakitzea.\nBehin bozkatutakoan, botoak zenbatzea.\nBozketari dagokion beste edozein gairi buruz erabakitzea.\n1.- Gipuzkoako BADMINTONA Federazioak berezko aurrekontu eta ondare erregimena ditu.\n2.- Kirol Federazioaren ondarea osatzen dute Federazioak titular gisa dituen ondasun guztiek.\n3.- Federazioak honako baliabide hauek ditu:\nErakunde publikoek edo pribatuek emandako diru laguntzak.\nDohaintzak, herentziak, legatuak eta sariak.\nAntolatzen diren kirol jardueretan eta lehiaketetan ateratako mozkinak.\nIndustria eta merkataritza jardueratik, profesionalen jardueratik nahiz eskaintzen diren zerbitzuetatik ateratako mozkinak.\nEuren ondarearen fruituak eta ondarea besterentzetik edo zergapetzetik ateratzen dena, 2006ko urtarrilaren 31ko 16/2006 Dekretuko 138. artikuluan ezarritako baldintzatan.\nLortzen dituzten maileguetatik edo kredituetatik ateratako mozkinak.\nEuren jarduera egitea lor dezaketen beste edozein.\n2.– Mozkinak ezin izango dira inolaz ere Federazioko kideen artean banatu.\nGipuzkoako BADMINTONA Federazioak ondasun higiezinak zergapetu edo besterendu egin ditzake, dirua har dezake maileguan eta zorraren edo ondare parte alikuotaren titulu ordezkatzaileak jaulki ditzake, 2006ko urtarrilaren 31ko 16/2006 Dekretuko 139. artikuluan ezarritako kasuetan eta baldintzatan.\nGipuzkoako BADMINTONA Federazioak goi zuzendaritzako lan kontratuak izenpetu ahal izango ditu, baldin eta erabakia eta ordainsaria zein kontratuko bestelako baldintzak gehiengo osoz onartzen badira Batzar Nagusian, eta baldin eta Gipuzkoako Foru Aldundiko Kirol Zuzendaritzak baimentzen badu.\n1.– Gipuzkoako BADMINTONA Federazioak urtero onartuko du ekitaldiko aurrekontua.\n2.– Zuzendaritza Batzordearen ardura da urtero aurrekontuen proiektua gauzatzea, eta Batzar Nagusiari dagokio onartzea.\n3.– Aurrekontuan Federazioak gehienez onar ditzakeen betebeharrak adierazi beharko dira (zifraz horniturik, era bateratuan eta sistematikoki), bai eta dagokion ekitaldian likidatuko dituen eskubideak ere. Era berean, kirol modalitate horretan emakumezkoen eta gizonezkoen arteko berdintasuna sustatzeari lotutako betebeharrak ere aurrekontuan adierazi beharko dira Gipuzkoako BADMINTONA Federazioaren aurrekontuan.\n4.– Aurrekontu bakarra egongo da, eta Federazioko gastu eta diru sarrera guztiak barne hartuko ditu, organo osagarrienak eta horien tresna erakundeenak barne. Kudeaketako edo antolamenduko beharrek hala eskatzen dutenetan, Gipuzkoako BADMINTONA Federazioak kontabilitateko azpierakundeak sortu ahal izango ditu, sistema zentralean behar bezala integratuta egongo direnak.\n5.– Aurrekontua orekatua izango da, eta inolaz ere ez da onartuko defizita sortzen duen aurrekonturik aldez aurretik dagokion kirol administrazioaren baimena eskuratu gabe.\n6.– Behin Batzar Nagusiaren onarpena lortutakoan, ekitaldiko aurrekontua eta likidazioa Administrazioari helaraziko zaizkio.\n7.– Federazioko Zuzendaritza Batzordeak aurrekontua aldatu ahal izango du, betiere aldaketa hori gastuen aurrekontu osoaren %20 baino gehiagokoa ez denean.\n8.– Guztizko aurrekontuaren % 20 gainditzen duten programen arteko kreditu transferentzietarako, Gipuzkoako Foru Aldundiaren baimena behar izango da.\n1.– Ekitaldi bakoitza itxi eta hiru hilabete geroago, Gipuzkoako BADMINTONA Federazioko Zuzendaritza Batzordeak erakundearen urteko kontuak egin beharko ditu. Kontuetan honako hauek hartu behar dira barne: galeren eta irabazien balantzea eta memoria ekonomikoa. Ondorengo hiru hilabeteetan Ohiko Batzar Nagusian aurkeztu beharko ditu urteko kontuak, bertan aztertuak eta, hala badagokie, onetsiak izan daitezen.\n2.– Zuzendaritza Batzordeak egiten dituen urteko kontuak lehendakariak izenpetu beharko ditu, bai eta, hala badagokio, diruzainak ere.\n3.– Federazioko urteko kontuen egitura bat etorriko da Kirol Federazioetara egokitutako Kontabilitateko Plan Orokorreko egokitze arauekin.\nGipuzkoako BADMINTONA Federazioak men egin beharko dio ikuskaritzari, eskuduna den Administrazioak hala eskatzen duenean, dagozkion kasu eta ekitaldietan.\nGipuzkoako BADMINTONA Federazioko agiri-araubidea osatzen duten liburuak honako hauek izango dira derrigorrez:\nFederazioko estamentuen liburua, estamentu bakoitzari dagozkion ataletan banatuta. Atal horiek eguneratuta egongo dira, eta Federazioan sartu diren data nahiz Federaziotik atera diren data azalduko dira.\nFederazioko akten liburua; Batzar Nagusiak, Zuzendaritza Batzarrak eta Federazioko gainerako organoek hartzen dituzten erabakiak azalduko dira.\nHala badagokio, zor tituluen edo ondare parte alikuotaren erregistro liburua.\nGatazkak epaitegietatik kanpo ebazteko araubidearen mende salbuestearen erregistro liburua.\nEuskadiko Kirol Erakundeen Erregistroak aurreikusitakoaren arabera bideratuko dira liburu horiek.\n1.- Gipuzkoako BADMINTONA Federazioa desegin egingo da:\nAparteko Batzar Nagusiak hala erabakitzen duenean, bildutakoen bi herenen gehiengoaz eta artikulu honen bigarren atalean aurreikusitako arrazoiren bat eman denean.\nHorretarako erabaki judiziala ematen denean.\n2.- Gipuzkoako BADMINTONA Federazioa desegin egin behar da honako hauetako bat gertatzekotan:\nFederazioaren onarpen ofiziala baliogabetzea.\nAdministrazio izaerako funtzio publikoak behar bezala betetzea guztiz ezinezkoa izatea.\nFederazioko organoak gelditzea, eta, ondorioz, funtziona dezaten ezinezkoa izatea.\nEskuordetzen zaizkion funtzio publikoak ez betetzea.\nBeste kirol federazio batekin bat egitea.\nBeste kirol federazio batean sartzea.\nIndarrean diren legeetan jasota dagoen beste edozein arrazoi gertatzea.\n1.– Federazioko lehendakariak Batzar Nagusiari deituko dio, dagokion desegiteko erabakia har dezan. Erabakia bi hilabeteko epean hartu behar da, desegitea eragiten duen kausa ezagutzen den unetik zenbatzen hasita.\n2.– Pertsona federatuek eta Gipuzkoako Foru Aldundiko Kirol Zuzendaritzak berak ere lehendakariari eskatu ahal izango diote Batzar Nagusiari dei diezaion, baldin eta, haien ustez, aurreko artikuluan zehaztuta dauden kausetako bat gertatzen bada.\n3.– Baldin Batzar Nagusiari ez bazaio deitzen, baldin ezin bada adostasuna lortu, edo ez desegitea adosten bada, edozein federatuk edo Gipuzkoako Foru Aldundiko Kirol Zuzendaritzak berak Federazioaren desegite judiziala eskatu ahal izango du.\n4.– Federazioko Zuzendaritza Batzordea bera behartuta dago desegite judiziala eskatzera, Federazioaren erabakia desegitearen aurkakoa baldin bada, edo ezin bada desegitea lortu.\nGipuzkoako BADMINTONA Federazioak nortasun juridikoa gordetzen du likidatzen ari den bitartean. Aldi horretan «likidatzen» hitza gehitu beharko dio bere izenari.\nFederazioak likidatzen ari dela adierazten duen unean, Zuzendaritza Batzordeak bere funtzioak bertan behera utziko ditu, eta likidatzaileek euren gain hartuko dituzte funtziook. Hala ere, Zuzendaritza Batzordeko kideek parte hartu beharko dute likidazio eragiketak gauzatzen.\n1.– Batzar Nagusiari dagokio likidatzaileak izendatzea. Likidatzaileen kopurua beti bakoitia izango da.\n2.– Bai likidatzaileak izendatzen direnean bai kargutik kentzen direnean, Kirol Erakundeen Euskadiko Erregistroan jaso beharko da\nHonako hauek dira Federazioko likidatzaileen funtzioak:\nAdministrazio organoarekin batera, euren funtzioetan hastean Federazioak duen hasierako balantzea onartzea.\nFederazioko liburuez eta korrespondentziaz arduratzea eta horiek zaintzea, bai eta Federazioaren ondarearen segurtasuna bermatzea ere.\nFederazioa likidatzeko egiteke dauden eragiketak nahiz eragiketa berriak gauzatzea.\nFederazioaren ondasunak eta eskubideak besterentzea. Ondasun higiezinak enkante publikoan salduko dira nahitaez. Gipuzkoako Foru Aldundiak baimentzen duen kasuetan baino ezin izango dira zuzeneko salmentak egin.\nTransakzioak eta arbitrajeak adostea, Federazioaren interesei hala komeni zaienean.\nFederazioaren ordezkari izatea.\nLikidazioa amaitutakoan, likidatzaileek azken balantzea egingo dute. Balantzea Batzar Nagusian aurkeztuko da, bertan onetsia izan dadin. Balantzearen emaitza positiboa bada Gipuzkoako Foru Aldundiko Kirol Zuzendaritzari bidaliko zaio, bertan, irabazi asmorik gabeko entitateen zerga erregimenari eta mezenasgoaren zerga pizgarriei buruzko 2004ko apirilaren 7ko 3/2004 Foru Arauko 5.5 artikuluan ezarritakoaren arabera, foru organo hori izan dadin Federazioa desegitearen ondoriozko ondareari emango zaion xedea zein den erabakiko duena.\nBatzar Nagusiak emandako ahalordeak baliogabetzea.\nGipuzkoako Foru Aldundiko Kirol Zuzendaritzak ahalordeak baliogabetzea edo gaitasunik gabe uztea.\nFederazioaren desegitean batzorde likidatzaileak jakinaraziko dio Euskadiko Kirol Erakundeen Erregistroari, inskripzioan deuseztatu dezan.\nGipuzkoako BADMINTONA Federazioaren estatutuak aparteko Batzar Nagusiak bakarrik aldatu ahal izango ditu, bildutakoen 2/3en gehiengoaz hartutako erabakiaren bidez.\nBehin estatutuen proiektua onetsi ondoren, Gipuzkoako Foru Aldundiko Kirol Zuzendaritzari igorriko zaizkio, Batzar Nagusiaren erabakitik kontatzen hasi eta hirurogei (60) egun naturaleko epean.\nAipatu estatutuak Euskal Autonomia Erkidegoan ofizialak diren bi hizkuntzatan aurkeztu beharko dira, eta Gipuzkoako Foru Aldundiak eskatzen duen euskarri informatikoan.\nFederazioko estatutuak indarrean sartzeko, administrazioaren onarpena jaso beharko dute, eta Gipuzkoako Aldizkari Ofizialean argitaratu beharko dira.\nGipuzkoako BADMINTONA Federazioak ondorengo hauek arautu beharko ditu gutxienez:\nLehiaketa ofizialak antolatzeko eta garatzeko araubidea.\nAuziak judizioz kanpo ebazteko araubidea.\nGipuzkoako BADMINTONA Federazioko araudiak Gipuzkoako Foru Aldundiko Kirol Zuzendaritzari onar ditzan aurkeztuko zaizkio, hirurogei (60) egun naturaleko epean, Federazioko Batzar Nagusian onartzen diren unetik zenbatzen hasita.\nAraudiak onartu eta aldatu ahal izateko, beharrezkoa da horretarako deitutako aparteko batzar nagusira bertaratzen diren kideen gehiengoak horren aldeko botoa ematea.\n1. - Lurralde eremu handiagoko kirol federazioen estatutuak eta araudiak Federazio honi eta bere kideei aplika dakizkieke soilik baldin Gipuzkoako Federazio hau haietako kide bada, eta federazio horiek eskumena duten gaien inguruan baino ez. Kasu horietan, Gipuzkoako BADMINTONA Federazioak arau horiek behar adina zabaldu beharko ditu, Federazioko estamentu desberdinek behar bezala ezagut ditzaten.\n2. – Lurralde eremu handiagoko kirol federazioen gainerako araudiak ez zaizkio zuzenean aplikatuko Gipuzkoako BADMINTONA Federazioari eta horren kideei. Federazioaren araudian sartu ahal izateko, federazioaren eta administrazioaren onarpena beharko da, eta Euskal Autonomia Erkidegoko Kirol Erakundeen Erregistroan erregistratzea beharrezkoa izango da.\n3. - Erkidegoaz gaindiko kirol federazioen araudiak ezin izango dira era osagarrian aplikatu Gipuzkoako BADMINTONA Federazioan. Hala ere, arau horiek era osagarrian aplikatu ahal izango ditu, baldin eta bere araudietan berariaz hala ezartzen bada, behar bezala ezagutarazten badira eta federatuei arau horiek Federazio honen hizkuntza ofizialetakoren batean idatzita eskaintzen bazaizkie.\nGipuzkoako BADMINTONA Federazioaren hizkuntza ofizialak euskara eta gaztelania dira.\nGipuzkoako BADMINTONA Federazioaren organoek Federazioaren baitan euskara normalizatzeko pixkanakako prozesua bermatuko dute, 2006ko urtarrilaren 31ko 16/2006 Dekretuko Hirugarren Xedapen Iragankorra.\nGipuzkoako BADMINTONA Federazioaren ziurtapenak Euskal Autonomia Erkidegoan ofizialak diren bi hizkuntzatan edo horietako batean igorri ahal izango dira, interesatutako pertsonak azaldutakoaren arabera.\nGATAZKAK JUDIZIOZ KANPO EBAZTEA\nFederazioaren eta federatu edo kideen artean nahiz horien artean sor daitezkeen auziak edo diferentziak Zuzenbide Arbitrajearen bidez ebatziko dira, indarrean dagoen legedian, Estatutu hauetan eta garapen-araudian ezarritako terminoetan.\nArbitraje bidez ebatzi daitezkeen auzi edo diferentziak edo, oro har, judizioz kanpoko ebatzi daitezkeen gatazkak, Kirol Arbitrajerako Euskal Auzitegiaren pean jarriko dira.\nAdministrazioak Federazioarengan eskuordetutako funtzio publikoen gauzatzearekin zerikusia duten gaiak eta legediak berariaz eta legez arbitrajetik kanpo uzten dituen horiek salbu, beste guztiak bide horretatik ebatziko dira.\nEstatutu hauek onesten diren datatik edo lizentzia eskuratzen denetik kontatzen hasi eta hilabeteko epean berariaz uko egiten ez duen federatu edo Federazioko kide oro Estatutu hauetan eta horien garapenerako araudian aurreikusitako arbitraje sistemaren eta gatazkak judizioz kanpo ebazteko sistemaren pean jarriko da.\nEstatutu hauetako 27. eta 37. artikuluetan ezarritako aginte-mugek ez dute eraginik izango estatutu hauek indarrean sartzean lehendik dauden karguetan, eta, ondorioz, kargu horiek beren egungo agintaldiak amaitu ahal izango dituzte. Kargu horiei hurrengo hauteskunde-prozesuetarako bakarrik izango zaizkie aplikagarri estatutuetako aipatu mugak.\nIndargabetuta geratzen dira estatutu hauen inskripzio- eta argitalpen-data arte indarrean egon diren Gipuzkoako BADMINTONA Federazioaren estatutuak.\nEstatutu hauek Gipuzkoako Aldizkari Ofizialean argitaratzen diren egunaren biharamunean sartuko dira indarrean.\nDONOSTIA(e)n, 2007ko OTSAILAren 12(e)an


Euskararen diruak eta estatusa | Gizartea | Berria\nEusko Jaurlaritzaren murrizketak (IV)\nEuskararen diruak eta estatusa\nEuskaraz bizitzearen alde iaz Donostian eginiko manifestazioa. G. GARAIALDE / ARP\nMikel Irizar -\n2013ko martxoak 10\nTanteoen garaia amaituta, aurrekontuen egitasmoa aurkeztuko du Eusko Jaurlaritzak asteon, eta negoziazio zehatzari ekingo dio, behar dituen konplizitateen bila. Sokatiran ebatziko da azkenik non egingo diren agindutako murrizketak, eta hor finkatuko dira euskararen diruak. Azken txanpa dela-eta, ideia batzuk jarri nahi ditut negoziatzaileen mahaian eta iritzi publikoaren aurrean:\nBat. Euskararen normalizazioa ez da bigarren mailako helburua, bere azken ondorioa litzateke hizkuntzen arteko harreman errespetuzkoa, hau da, hiztunen arteko bizikidetza. Beraz, bizikidetzaz ari gara, ez gramatikaz.\nBi. Euskararen normalizazioa ziklo aldaketa garrantzitsu baten erdian dago. Egindako bidean eskarmentu ugari metatu da, eta hainbat muga agertu ere bai. Eskarmentua, ausardia eta baliabideak jarrita, oso posible da mugak gainditzea eta urrats erabakigarriak egitea.\nHiru. Euskalgintzako gizarte eragileak oso aktibo gabiltza lankidetzan, gogoetan eta berrikuntzan. Erakundeetan ere inoizko agintari euskaldunenak ditugu eta, areago, euskaltzaleak inoiz baino posizio eraginkorragoan daude.\nBeraz, ziklo aldaketa gauzatzeko aukera ezin hobea legoke, bi hanka nagusiak uztartuta: gizartearen kemena eta erakundeen ahalmena.\nBaina, ezinbestean, baliabideak behar dira. Azken urteotan uzkurtuz doaz euskalgintzaren finantzaketa iturriak, merkatuko salmentak bezala erakundeen diru laguntzak. Eta hirugarren hankak ——herritarren sostenguak— ezin du modu iraunkorrean beste bien jaitsiera berdindu. Nabaria da euskalgintzan azken urteotako eskasien eragina, lehendik ere sobra handirik ez zegoen tokian. Oso justu daude kontuak bazterretan, neurri latzak hasi dira han-hemenka. Hainbat egitura eta ekimen —eta lanpostu— desagertu egin daitezke epe laburrean.\nHorregatik urduritasuna Jaurlaritzaren aurrekontuekin. Hautua ez delako «jauzi egin ala lehengoan geratu», lehengoa ere ez baitago bermatua. Alegia, aurrekoen gainean beste murrizketa bat ezartzen bada gerta daitezke galera handiak, berreskuratu ezinak.\nEta gogoratu behar da murrizketa linealak partida txikiei egiten diela kalterik gehien. Oker ez banago, Hizkuntz Politikarako Sailburuordetzaren aurrekontua da Jaurlaritzaren aurrekontu osoaren % 0,005 inguru. Gutxi aurreztu daiteke hor eta asko hondatu.\nUste dut, hala ere, unearen larritasunetik harago epe luzeko ikuspegia behar duela euskalgintzak, gizartean eta erakundeetan. Adostasuna, kontzertazioa eta blindajea. Estatus berri bat, egonkorra. Erakundeek, kasurik txarrenean ere, errespetatuko dutena. Eredu hurbilena ikastolen estatusa litzateke. Haiek bezala, euskalgintza herri ekimenetik sortutakoa da eta funtzio sozial argia betetzen du: euskararen normalizazioa. Zergatik ez erakunde eta eragileen artean elkarlanerako markoa adostu eta horren gainean kontzertazioa finkatu, urratsak jarraikortasunez egin daitezen, zurrunbilo politiko edo ekonomikoen gainetik?\nLankidetza marko egonkor bat finkatzen bada, formulak egon daitezke une larriei aurre egiteko galera handirik izan gabe.\nAsteartean: Paul Bilbao, Kontseiluko idazkari nagusia.


EAEko industria-prezioek % 0,3 egin dute gora 2013ko uztailean, aurreko hilabetearekin konparatuta\nHomeGaiakIndustria-prezioen indizea (IPRI)Prentsa Oharrak EAEko industria-prezioek...\nEAE-KO INDUSTRIA PREZIOEN INDIZEA (IPI), 2013KO UZTAILA\nIazko datuekin konparatuta (2012ko uztaila eta 2013ko uztaila), % 1,0 behera egin dute\n2013ko uztailean, EAEko industria-prezioak % 0,3 handitu dira, aurreko hilabetekoekin alderatzen baditugu. Horixe adierazten dute EUSTATeko datuek. Hala, uztaileko urtetik urterako tasa (azken hamabi hilabeteotako industria-prezioen aldakuntza jasotzen duena) % 1,0 murriztu da.\nSektoreak zehatzago aztertuta, hauek izan dute prezio-hazkunderik handiena 2013ko uztailean: kokeriak eta petrolioa fintzea (% 2,0), erauzketako industriak (% 0,7) eta altzariak eta beste manufaktura-industriak (% 0,5). Aldiz, prezio-beherakadarik handiena industria kimikoak (% 0,6), ehungintza, jantzigintza, larrugintza eta oinetakogintzako industriak (% 0,3) eta garraio-materialen fabrikazioak (% 1,0) izan dute.\n2012ko uztailetik 2013ko uztailera bitarteko aldian, prezioen hazkunderik handienak alor hauetan gertatu dira: botikagintza (% 2,7), ehungintza, jantzigintza, larrugintza eta oinetakogintzako industrian (% 2,4) eta makineria- eta ekipamendu-fabrikazioan (% 2,0). Beste sektore batzuek, ordea, prezio-murrizketa izan dute, honako hauek, besteak beste: metalurgia eta metal-produktuek (% 3,2), energia elektrikoa, gasa eta lurrunak, eta zurgintza, paper eta arte grafikoen industriak (azken biotan, % 1,7 murriztu dira).\nOndasunen helburu ekonomikoaren araberako sailkapenari jarraiki, uztailean, sektore-talde handietako prezioek bilakaera desberdinak izan dituzte. Energiaren eta ekipamendu-ondasunen prezioak igo dira: % 1,2 eta % 0,2, hurrenez hurren. Orokorki begiratuta, bitarteko ondasunek eta kontsumo-ondasunek ez dute aldakuntzarik izan (% 0,0). Kontsumo ondasunen kasuan, hori hala izan da kontsumo-ondasun iraunkorren prezioek behera egin dutelako (% 0,1) baina behera, aldiz, kontsumo-ondasun ez-iraunkorrenek (% 0,1).\nUrtetik urterako aldian, ondasun-talde handi horietako prezioen aldakuntzek beheranzko joera izan dute kasu guztietan. Energiari dagozkionek behera egin dute (% 1,4), bai eta bitarteko ondasunenak ere (% 2,1). Ostera, kontsumo-ondasunenak % 0,3 murriztu dira, orokorki begiratuta. Azken horien artean, kontsumo-ondasun iraunkorren prezioak % 0,1 areagotu dira, eta kontsumo-ondasun ez-iraunkorrenak, % 0,4 murriztu. Ekipamendu-ondasunen prezioek, aitzitik, % 1,2 gora egin dute.


kritiken hemeroteka » Egoste denbora\n« Altxor uhartea | Bagdadeko samin aurpegiak »\nNere gorringotik / Iñaki Segurola / Alberdania, 2008\nEgoste denbora Iratxe Esnaola / Gara, 2008-10-10\nEuskadi Irratian eta Arrosa Irrati Sarean esanak eta botatakoak izateko sortu ziren Iñaki Segurolak liburu honetan bildu dituen berrogeita lau gogoetak. Orain paperera pasa eta moldatu egin ditu. Hitzaurretik bertatik adierazten du bere kezka, bere zalantza jauzi honen balekoaz edo komenentziaz. Ez nuen nik paradarik izan uhin bitarteko jardunak aditzeko, baina uxa ditzaket idazleak agertutako zalantzak testuok argitaratzearen edo ez kaleratzearen egokitasunaz. Irakurtzeko liburua duzue hau, horretan ez deskuidurik izan.\nGaur ere ez du hiltzeko eguraldirik egingo (Alberdania, 2005) irakurtzen lanak hartu zituenari ezagun egingo zaizkio zenbait kontu. Euskararen grazia deituko niokeena aurrena. Hitzei eta haien esanahiei benetan eusten die, ez soilik idazkera aberasteko, ez hitz jokoak egiteko bakarrik, ezta hainbatetan hitzak edozein moduz erabiltzen ditugunoi halako esnatze bat eragiteko ere. Horiek denak berarekin ditu baina, batez ere, berbari dion atentzioak berak dakar hitzak adierazi nahi duen errealitateari ere arreta jartzea. Obserbazio horretatik datoz gogoetok hein handi batean.\nBaina zer du berezitik azpeitiar honek bazterretan hautsak harrotzeko, irakurlearen gogoa inarrosteko. Lehen begiratuan ezer ez. Ahotan darabiltzan gaiei erreparatu eta alardea dela, futbola edo konstituzioa dela, ez da ezer berririk horretan. Nahi ere ez, seguruenera berak, berritik edo aurrerakoitik ezer egin. Ekarpena beste nonbait baitago, hain zuzen, jarrera ernean, tonu lotsagabean, eta zergatik ez esan, zirikatzeko gogoan. Ondo ulertutako zirikatzea, nire begitara. Informazioaz gainezka bizi garen aldi honetan, beste norabide bat du bere jardunak. Dei geniezaioke barrurakoa, edo ez beti kanporakoa.\nEz da erraza hedabide, administrazio, kultur mundu, enpresa, udaletxe eta abarren atzean daudenen azken egia dirua eta norbere zurikeria direla esatea. Eta esatea zail bada, nekezagoa horren arabera bizitzea. Horregatik deskubritzen dizkiogu noiz edo noiz besteei egotzitako zerak, kontradikzioak edo, berak ere errekonozitzen dituenak. Bestalde, bultzaka eta tiraka atera omen zitzaizkion pentsakizun hauek, kostata, alegia. Sinesten diogu, beti ez baita izaten munduari esateko zerbait, eta derrigor atera beharrak, ez dagoenetik asmatzeak, bortxatu egin ditzake argudioak.\nBeharbada, irudi lezake bere lanari diodan estimuak bere ideiekin lotzen nauela. Ez naiz esandako guztiekin ados sentitu, ezta beharrik ere. Iruditzen zait iritzi liburuek badutela arriskua aldekoak eta kontrakoak sortzeko. Eta dualtasuna txatxua izango da, baina, gutxi asko, hala izaten direnez gure iritzi asko, ba tira, batzuek ideioi amen egitea eta besteek oka. Baina ez da ahaztu behar idazte lana hortik aparte baloratu beharra dagoela, eta kasu honetan lanak txukun egin direla.\nBazuen zalantza autoreak irakurlearen belarriak ea balekoa emango zion idatzirako saltoari. Baietz esango diogu eta oraindik gehiago. Unean irratian entzundakoei amorragarri iritzi izango zietela batzuek, eta denborarik ez zutela izango akaso kontrako argudio bat momentuan apailatzeko. Irakurketak, patxadazkoa behar lukeen aldetik, bere alde du kontraesanak jaso eta tortillari buelta emateko aukera luzatzea norbere bakardadean. Arrautza guztiek ez dutelako egoste denbora bera behar, nahiz kanpotik beiratuta denak berdintsuak iruditu.


Irekia Eusko Jaurlaritza - Gobierno Vasco :: Eskualdeetako Komitearen Europako etorkizunari buruzko eztabaidetan parte hartzen ari da Eusko Jaurlaritza\nEskualdeetako Komitearen Europako…\n<img src="https://www.irekia.euskadi.eus/uploads/cover_photos/43579/original/foto.jpg" style="max-width:100%" alt="" />\nKanpo Harremanetarako Idazkari Nagusi Marian Elorza izango da Europako legediari buruzko Eusko Jaurlaritzaren jarrera defendatuko duena egun hauetan Bruselan egiten ari diren Europako Eskualdeetako Komitearen Osoko Bilkuran.\nEuropako Batzordeko Lehendakariorde Frans Timmermansek ere esku hartuko du bileran. Task Force-ko lehendakaria da bera, Subsidiariotasunari eta Proportzionaltasunari buruzko hausnarketaz arduratzen den taldekoa. Lan-talde bat da, Estatuetako parlamentuetako, Europako Parlamentuko eta Eskualdeetako Komiteko ordezkariek osatua, eta lanean dihardu zehazteko zeintzuk diren erkidegoko Estatuetako gobernuetan EBak berriro eskuordetu ditzakeen eskumenak, eta formulak aztertzeko erakunde azpiestatalek Batasuneko politiken lanketan duten partaidetza hobetze aldera. Gainera, aurreikusita dago Ekonomia eta Diru Batasuneko etorkizuneko zuzendaritzari buruzko eztabaida bat egitea Portugaleko lehen ministro António Costaren esku-hartzearekin, eta baita beste bat ere Bulgariako presentzia berriari buruzkoa Europar Batasunaren Kontseiluan, Bulgariako lehen ministro orde Tomislav Donchevekin.\nAldi honetan, Eskualdeetako Komiteak hamaika irizpen eta hiru ebazpen eztabaidatu eta bozkatuko ditu guztira, eskualdeetako eta tokiko politiketan eragina duten zenbait arau komunitariori buruzkoak. Eusko Jaurlaritzak 16 zuzenketa aurkeztuko ditu espezie gatazkatsuekin elkar bizitzea sustatzeari buruzko irizpenei eta EBeko finantzen etorkizunari buruzko hausnarketa jasotzen duen Txostenari lotutakoak; baita Hazkundeari buruzko Europako Batzordearen Urteko Azterlan Prospektiboaren gaineko Ebazpenari lotutakoak ere.\nZehazki, eta natura babesteko EBaren Zuzentarauen esparruan espezie gatazkatsuekin elkar bizitzea sustatzeari buruzko irizpenari dagokionez, euskal Exekutiboa alde agertzen da nekazaritzaren sektoreko ordezkariek parte har dezaten bizikidetzako politika egokietan eta natura babesteko neurrietan, haien jarduera ekonomikoarentzat eraso bat izan baitaiteke espezie harrapakariekin topo egitea.\nEBaren finantzen etorkizunari buruzko hausnarketa biltzen duen Txostenari dagokionez, aurrekontuen planerako erronken analisian eta 2020aren ondorengo urte anitzeko finantza-esparruaren lanketan, eskualdeetako erakundeak, batez ere lege-eskumenak eta eskumen esklusiboak dagozkienean, bereziki kontuan hartuak izateko premia defendatzen du Euskadik.\nHondakinetatik eratorritako produktu eta gaientzako merkatu egonkor baten alde egin du Eusko Jaurlaritzak Bruselan


Ez da kasualitatea Entradium-(e)an\nBiteri kultur etxea. Nafar kalea. Mapa ikusi\nIzugarri gustatu zitzaidan saioa, oso gustora egon nintzen hasiera hasieratik. Ikuskizun konpletoa, musikariak bikain, aurkezlea bikain eta 4 bertsolari puska horiek, earrak!!!! Oso giro politta sort Gehiago irakurri zen atzo Biterin, berezia, emakumeak izateak zerikusi handia duena, ziur aski. Ez da kasualitatea! Zorionak den denoi!!!!


iraila 2019 - Lea-Artibai eta Mutrikuko Hitza : Lea-Artibai eta Mutrikuko Hitza\nLehor igaro dute San Jeronimo eguna Mutrikuko Mijoako auzotarrek\nBeste urte batez, San Jeronimo ermita ondoko jai eremua jai gosez egon diren herritarrez bete da.\n[BIDEOA+ARGAZKIAK] San Jeronimo bezpera\nArnasguneen garrantzia azpimarratzen duen 'Arnasa gara' kanpaina aurkeztu dute\nEuskararen arnasguneetako biztanleen ahalduntzea, aitortza eta kontzientziazioa indartzea dira proiektuaren helburu nagusiak. 'Kartzela' serie digitala sortu dute eta herriz herri aurkeztuko dute, tartean, Lekeition eta Markina-Xemein.\nCarmen Garai eta Markel Bizkarguenaga nagusitu dira Karraspioko Gazte Surf Zirkuituko hirugarren proban\n14 urtez azpiko neska-mutilek eta 18 urtez azpiko neska-mutilek erakustaldia eman zuten zapatuan [irailak 28] Mendexako hondartzan. Surfean jarduteko baldintza ezin hobeak izan zituzten.\nSan Jeronimo bezperan herri kirolak izan dira nagusi, Mutrikuko Mijoa auzoan\nSan Jeronimo jaietan murgilduta jarraitzen dute Mutrikuko Mijoa auzokoek. Atzo [irailak 28] hasi zituzten jaiak auzoan, eta gaur [irailak 29], beharbada, auzotarrentzat bereziena izaten den eguna ospatu dute: San Jeronimo bezpera.\n[BIDEOA+ARGAZKIAK] San Jeronimo eguna\nOhitura zaharrak berreskuratu dituzte Markina-Xemeingo Arretxinaga auzoan\nEzohikoa izan da aurtengo San Migel eguna. Markina-Xemeingo eta Xemeingo ordezkariek makila trukaketa egin dute Arretxinagako zubi zaharrean.\nElkarretaratzea egingo dute bihar Ondarroan, kataluniarrei babesa agertzeko\nLekeitioko portuan koipe isurketa egon dela salatu dute herritarrek\nHerritarrek HITZAri jakinarazi diotenez, zapatuan ikusi zuten isurketa. "Koipe isurketa oso nabarmena izan da", zehaztu dute salaketa egin duten herritarrek.\nMutriku eta Deba arteko GI-638 errepidea guztiz itxiko dute asteon, ordu tarte batzuetan\nMartitzenean, eguaztenean eta eguenean [urriak 1, 2 eta 3] 10 minutuko itxialdiak egingo dituzte, 10:30ak eta 11:30ak eta 18:30ak eta 20:00ak bitartean. Barikuan, ostera, 10:30etik 11:30ak bitartean egingo dira 10 minutuko mozketak.\nMarkina-Xemeingo Leartiker enpresak eta Xisterak elkarlanerako hitzarmena sinatu dute\nAkordioari esker zesta-puntarako material berriak garatu eta ikertu ahal izango dira.\nOrtu bertikalen tailerra eta pintxo dastaketa, Lea-Artibaiko Urriko Azoka Nagusian\nUrriaren 12an, zapatua, ospatuko da aurtengo Urriko Azoka Nagusia. Tailerretan parte hartzeko izena eman behar da, aldez aurretik.\nMutriku Futbol Taldeak 2019-2010 denboraldiko bazkidetza kanpaina abiarazi du\nMutriku Futbol Taldearen zuzendaritza taldeak jakitera eman duenez, denboraldi berriko bazkidetza kanpaina zabalik dago. Herriko futbolzale guztiak bazkide egitera animatu nahi dituzte.\nLABek bi orduko lanuztea egingo du, krisi klimatikoari buruz hausnartzeko\nLarrialdi klimatikoa ikustarazteko nazioarteko mobilizazio eguna da zapatua [irailak 27], eta LABek Lea-Artibaiko egoitzetako pertsianak jaitsi eta jendaurreko arreta etengo du 11:00etatik 13:00etara. Sindikatuak manifestu bat atera du, sortzen ari den larrialdi ekologiko egoera salatuz.


Getxo - Getxon bizi - Getxolan - Enpresen Aholkularitza Foroa - Enpresen Aholkularitza Foroa\nHasiera Getxon bizi Getxolan Enpresen Aholkularitza Foroa Enpresen Aholkularitza Foroa\nENPRESEN AHOLKU FOROAREN LEHEN BILERAK HASI DIRA\nENPRESEN AHOLKULARITZA-FOROA, enpresa-jardueraren eta toki-administrazioaren arteko lankidetza publiko-pribatuaren egitura da. Eredu hori proposamen tekniko batean oinarrituta dago, eta inplikatutako eragileen ekarpenekin leundu eta adostu da. Horien artean, elkarteak, hainbat enpresa eta Udalbatzako talde politiko guztiak.\nENPRESEN AHOLKULARITZA-FOROAK enpresa pribatuen eta toki-administrazioaren arteko hausnarketa bateratuaren aldeko apustua egiten du, eta enpresa-eremutik eta, zehazkiago, sektoreetatik planteatutako proposamenak lehenesten dituzten mahaien egituran oinarritzen da. Foro horretan, sektore horietako ordezkariei, gainerako sektoreetako ordezkariekin batera, multzoarentzat interesgarrienak diren jarduerak eta proposamenak adostasunez lehenesteko gaitasuna ematen zaie. Udalarena, laguntza teknikoarekin. Lehenetsitako proposamen horiek talde politiko guztiei aurkezten zaizkie Kontraste Mahaian, eta, azken buruan, toki-korporazioak erabakitzen du onartzea eta zuzkidura esleitzea.\nMAHAIETAN EGINDAKO BILEREN AKTAK\n1.- Ostalaritza Mahaia Akta (2020/07/14)\n2.- Merkataritza Mahaia Akta (2020/07/16)\n3.-Ostatu Mahaia akta (2020/09/14)\n4.-Interpretazio zentruak, Gidak eta Biadaia-Agentzien Mahaien akta (2020/09/14)\n5.- Kirol-aisialdia Mahaia akta (2020/09/15)\n6.- Taxi Mahaia akta (2020/09/15)\n7.- Ostalaritza Mahaia akta (2020/09/16)\n8.- Merkataritza Mahaia akta (2020/09/17)\nENPRESEN AHOLKU FOROAREN BILEREN AKTAK\n1.- Enpresen Aholku Foroa Akta (2020/10/08)\nKONTRASTE MAHAI POLITIKOAREN AKTAK\n1.- Kontraste Mahai Politikoa Akta (2020/10/15)\nInformazio gehigarria: Zer da Enpresen Aholkularitza Foroa eta autagaien aurkezpena\nInformazio gehigarria: Enpresen Aholkularitza Foruen hautagaien botaketa\nInformazio gehigarria: merkataritza eta ostalaritza mahaietako ordezkariak eta Aholkularitza Foroa\nEnpresen Kontsulta Foroaren osaketa eta zereginak\nMahai bakoitzeko kide batek osatuko du (ikusi azpisektoreetako mahaiak behean), merkataritza eta ostalaritza mahaietan izan ezik (sektoreetako mahaiek erabakiko dute nortzuk ordezkatuko dituen foroan) eta sustapen ekonomikoko bi teknikarik.\nZein zeregina du? Sektoreetako mahaiek proposatutako proiektuak aztertu eta zehaztuko ditu. Proposamen horiek lehenetsi egingo dira eta modu antolatuan helaraziko zaizkio, lehenik eta behin, kontraste-mahai politikoari (non Udalbatzako alderdi politiko guztiak egongo diren) eta, ondoren, udaleko gobernu-organoei, horrela, behin betiko onar ditzaten eta aurrekontu-zuzkidura ezar diezaieten. Behin proposamenak onartzen direnean, horien jarraipena eta ebaluazioa egingo du udaleko lantalde teknikoarekin batera.\nEreduak finkatze-fase bat izango du. Fase horretan, kideek aho batez adostutako aldaketak barne hartu ahal izango dira. Kideek sustapen ekonomikoaren arlo teknikoaren babesa izango dute une oro, idazkaritza tekniko bat abiarazteko eta finkatzeko fasean.\nHasiera batean, zazpi mahai aurreikusi dira:\nInterpretazio-zentroak, gidak eta bidaia agentziak\nAisialdiko kirola eta bela\nSektoreetako mahaiak sektoreko enpresek osatuko dituzte, eta enpresek hautatutako ordezkari bat izango dute. Ez da parte-hartzaileen kopurua mugatuko (merkataritza eta ostalaritzako mahaietan izan ezik, lizentzia kopurua kontuan hartuta osatuko direnak) eta honela osatuko dira:\nMerkataritza: Udalerriko merkatarien elkarteek parte hartuko dute, baita Romoko saltoki batek, Algorta/Andra Mariko bik, Areetako bik eta Portu Zaharra/Kirol Portua/Neguriko batek ere.\nOstalaritza: Zona bakoitzeko taberna batek eta jatetxe batek parte hartuko dute: Romo, Areeta, Algorta/Andra Mari, Portu Zaharra/Ereaga/Kirol Portua eta ostalarien elkartea.\nEnpresen Aholkularitza Foroaren Aurkezpena